Armenia iyo Azerbaijan oo Gaaray Heshiis Xabbad Joojin ah\nIyadoo ay dhexdhexaadineyso Russia, ayaa dalalka Armenia iyo Azerbaijan waxa ay ku heshiiyeen xabbad-joojin maanta oo Sabti ah ka bilaabata gobolka Nagorno-Karabakh ka dib laba toddobaad oo uu socday dagaal culus oo lagu tilmaamay kii ugu xumaa ee in ka badan 25 sano ka dhaca gobolkan gooni u goosadka ah.\nIlo wareedyo rasmi ah oo labada dhinac ah ayaa midba midka kale ku eedeeyay in ay gantaalo iyo sawaariikh ay ku garaaceen goobo ay ku sugnaayeen dad rayid ah Sabtida maanta ah saacado ka hor xabbad joojinta.\nWasiirradda arrimaha dibadda ee labada dal ayaa bayaan ay soo saareen ku sheegay in xabbad joojintu ay tahay mid la isku weydaarsanayo maxaabiista iyo isku celinta kuwa ku dhintay dagaalka, iyagoo intaa ku daray in faahfaahinta gaarka ah dib looga heshiin doono.\nKu dhawaaqista heshiiskan ayaa timid ka dib 10 saacadood oo wadahadallo ah oo ka dhacay magaalada Moscow oo uu martegeliyay Wasiirka Arrimaha Dibadda ee Ruushka Sergey Lavrov, oo isagu akhriyay bayaanka. Heshiiska ayaa qeexay in xabbad joojintu ay gogol xaar u noqoto wadahadallo lagu xallinayo khilaafka.\nHaddii xabbad joojintu ay hergasho, waxay calaamad u noqon doontaa guul weyn oo diblomaasiyadeed oo ay gaartay Russia, oo heshiis dhanka amniga ah la leh Armenia laakiin sidoo kale xiriir wanaagsan uu kala dhexeeyo Azerbaijan.\nTan iyo bilowgii dagaalka, Armenia ayaa sheegtay in ay u furan tahay xabbad-joojin, halka Azerbaijan ayaa ku xirtay shuruud ah in ciidamada Armenia ay marka hore ka baxaay Nagorno-Karabakh, iyadoo ku doodaysa in fashilka dadaallada caalamiga ah ee gorgortan siyaasad uu keenay in aysan jirin fursad aan ka aheyn isticmaalka awod ciidan.\nRussia ayaa fidisay gogosha wadahadallada nabadda ee Nagorno-Karabakh iyadoo ay wehliyaan Mareykanka iyo Faransiiska oo ay si wadajir ah u gudoomiyaan kooxda loo yaqaan Minsk Group, oo ka hoos shaqeeya Ururka Amniga iyo Iskaashiga ee Yurub.\nDagaalka u dhaxeeya ciidamada dalalka Azerbaijani iyo Armenia oo bilowday 27-kii September ayaa waxaa ku dhintay boqolaal qof.\nDagaalkan ayaa ah kii ugu darnaa tan iyo dagaalkii labada dhinac dhexmaray intii u dhaxaysay 1991-1994-kii kaasi oo ay ku dhinteen dad gaaraya 30, 000 oo qof islamarkaana la soo afjaray ka dib markii la gaaray xabad-joojin si joogto ah loogu xadgudbayay tan iyo markii la saxiixay.\nDhulkan buuraleyda ah ayaa waxaa iska leh Azerbaijan marka loo eego sharciga caalamiga, laakiin waxa uu gooni u goostay markii uu burburay Midowgii Soofiyeeti, waxaana ku nool oo xukuma bulsho ka soo jeedda qowmiyadaha Armenia.\nJimcihii, Madaxweynaha Azerbaijan ayaa meesha ka saaray in wax tanaasul ah loo sameeyo Armenia, isaga oo ku dooday in goobta lagu dagaallamayo ay tahay “dhulkeenna mana sameyn doono wax tanaasul ah.”\nMowqifkan aan gorgortanka laheyn ee khudbad uu Madaxweyne Ilham Aliyev ka jeediyay TV-ga ayaa umuuqday in uu yareyn karo fursad lagu dejiyo xiisadda labada dal.


Ururrada siyaasadda Puntland & Codadka ay ka heleyn Doorashada Ufeyn – WARSOOR\nPuntland – (WARSOOR) – Guddiga KMG ah ee Doorashooyinka qof & codka ah laguna tijaabiyay Degmooyinka Qardho, Eyl & Ufeyn ayaa shaaciyay Natiijooyin hordhac ah oo muujinaya codadka ay kala heleyn Ururrada ku loolamaya Kuraasta Golaha Deegaanka.\nCodeynta Doorashada oo socotay 12-saac ayuu Guddigu shaaciyay natiijada hordhaca ah ee Degmada Ufeyn, Xisbiyada qaar ayaa codad ka waayay Sanaadiiqda laga soo qaaday 11-goob ee codeynta ka dhaceysay.\nHaddaba Xisbiyada Puntland sidee ayay u kala heleyn Codadka Shacabka Degmada Ufeyn?\nUrurka (Run & Cadaalad) oo lagu bilaabay shaacinta Natiijada ayaa 11-ka Goob doorasho isu geyn guud ahaan ka helay 46-Cod.\nUrurka Shaqaalaha (Xoogsatada) ayaa goobaha qaar ka waayay shacab u codeeyo wadarta guud waxa uu helay 13-Cod sida uu shaaciyay Guddiga Doorashada KMG ah ee DG Puntland.\nUrurka (Dhalinyarada) ayaa dhumiyay 6-kamid ah 11-deegaan doorasho ee Degmada Ufeyn, natiijada guud uu ka helay Doorashada ururkaan ayaa ah 11-cod.\nUrurka 4-aad waa (Cadaalad & Sinnaan), waxa uu isu geyn 11-ka goob doorasho ee sanaadiiqda la dhigay degmada Ufeyn ka helay codad badan oo gaaraya 1248-cod.\nUrur siyaasadeedka (KAAH) uuna hoggaamiyo Madaxweynaha DG Puntland Siciid Cabdullaahi Deni ayaa codad aad u badan ka helay 11-ka deegaan Doorasho wadarta guud ee uu hantay waa 1687-Cod.\nUrur Siyaasadeedka (Mideeye) oo cabasho ka keenay sida loo maamulay Doorashada ayaa natiijada guud ee helay ah 1300-cod sida uu shaaciyay Guddiga KMG ah ee Doorashooyinka tijaabada ah ee Puntland.\nUrur siyaasadeedka (Mustaqbal) ayaa oo meelaha qaar ka helay codad tiro ahaan aad u yar, kaalmaha dhexe ayuu soo tiigsaday waxaana guud ahaan uu heystaa 192-Cod.\nUrur Siyaasadeedka (Horseed) oo qudhiisa aan qanaaco ka muujin doorashada tijaabada ah ee Degmooyinka Qardho, Eyl & Ufeyn ayaa wadarka guud isu geynta codeynta 11-ka goob ka helay 180-Cod.\nUrur Siyaasadeedka (Ifiye) ayaa helay codadka ugu yar ee Shacabka doorashada ugu dareeyay Degmada Ufeyn, 8-Cod ayuu ka helay 11-ka goob ee codeyntu ka dhacday.\nGuddiga KMG ah ee Doorashooyinka Qof & Codka ah ee DG Puntland ayaa laga sugayaa in uu ku dhawaaqo natiijada hordhaca ah ee Degmooyinka Qardho & Eyl, Xisbiyada ayaa sugaya natiijadaas.\nDegmada Ufeyn waxaa guud ahaan ka codeeyay 5366-ruux, waxaana si wanaagsan u cod-bixintooda u dhiibtay 4739-ruux, halka ay xumaadeen 598-cod halka lagu muransan yahay 29-kale, sida uu shaaciyay Guddiga Doorashada KMG ah ee DG Puntland.\nWaa Kuma Ninka Galaaftay Xidhiidhkii Reer Yurub & Turkiga.!


Ciidamo galbinayay gaadiid ay la socdeen mas'uuliyiin oo la weeraray - Caasimada Online\nHome Warar Ciidamo galbinayay gaadiid ay la socdeen mas’uuliyiin oo la weeraray\nCiidamo galbinayay gaadiid ay la socdeen mas’uuliyiin oo la weeraray\nMuqdisho (Caasimada Online) – Dagaal xoogan ayaa waxa uu ka dhacay deegaanka Meyraaley oo ka tirsan degmada Raage Ceele gobolka Sh/dhexe.\nDagaalkaani oo geystay khasaaro kala duwan ayaa la sheegay inuu u dhexeeyay ciidamo ka tirsan dowlada oo galbinaayay gaadiid farabadan oo ay la socdeen mas’uuliyiin iyo Kooxo hubeysan oo jidka u galay.\nCiidamadaani galbinaayay gaadiidka ee dhexda loo galay ayaa kusoo jeeday magaalada Muqdisho, waxaana dagaalkaasi ku dhintay dhowr qof, halka dhowr kalane uu kasoo gaaray dhaawac.\nCiidamadaani ayaa lagu weeraray deegaanka Meyraaley oo ku taal xeebta badweynta Hindiya, waxana la xaqiijiyay in dagaalka uu socday ku dhawaad saacad iyo bar.\nDagaalka ayaa waxaa ku dhintay ilaa afar ruux oo kamid ahaa Kooxihii wadada u galay ciidamada galbinaayay gaadiidka, halka laba kalane laga dhaawacay.\nSidoo kale, Ciidamada dowlada ayaa waxaa dagaalka looga dilay hal askari, halka sidoo kale laga dhawacay Seddex kale.\nWadada marta xeebta badweynta Hindiya ee gobolka Sh/dhexe ayaa waxaa yaala isbaarooyin dhowr ah oo inta badan lagu weeraro ciidamada iyo mas’uuliyiinta maamulka Hirshabelle, waxa ayna wadadaasi noqoneysaa tan ugu halista badan.\nGeesta kale, maamulka deegaankaasi ayaan weli ka hadal dagaalka dhexmaray ciidamada galbineysay gaadiidka iyo Kooxihii jidka u galay.


Nigeria kufsi la sheegay in uu ka jiro iskuul caan ah - BBC Somali\nNigeria kufsi la sheegay in uu ka jiro iskuul caan ah\n30 Oktoobar 2015\nImage caption Dibadbax ka dhan ah gabdhaha la afduubtay ee Nigeria\nArdaydan oo wax ka yar 20 maalmood ka hor la geeyay iskuulkan gaarka loo leeyahay, ayaa waxa ay ku andacoodeen in dad aanay aqoonsan ay isku dayeen in ay dhowr jeer saqda dhexe habeenkii ay ku kufsadaan qolalka jiifka.\nMid ka mid ah dhibanayaasha oo ah arday 12 sano jir ah kaasi oo isbitaal halkaa ku yaal loogu sameeyay baaritaan, ayaa BBCda u sheegay in isagoo jiifa laba jeer la soo weeraray, markastaana afkiisa iyo indhihiisa wax lagu dadayay, xilli qaar kamid ah dadka weerrarka soo qaaday ay xoog isugu dayayeen in ay lugahiisa ku kala furaan.\nWaxa uu sheegay in markii koobaad markii uu qayliyay ay dadka weerrarka soo qaaday ay carareen, hasayeeshee markii labaad ay ahaayeen kuwa go'aan soo gaaray.\nIlaa iyo afar carruur ah ayaa la sheegay in dhawaan ay dhibanayaal u noqdeen tacaddiyo galmo kuwaasi oo ka soo gaaray dad ay isku jinsi yihiin.\nMilkiilaha iskuulka, Prof Ibraahim Ayagi, kaasi oo horay u soo noqday lataliyihii hore ee dhaqaalaha qaranka, ayaa waxa uu xaqiijiyay in ay jireen iskudayo kufsi hasayeeshee dadka kufsiga gaysan rabay aanay ku guulaysan. Sikastaba ha ahaatee waxa uu sheegay in mas'uuliyiinta iskuulka ay ammaan ku filan siiyeen qeybta ay ardaydu seexdaan.\nQaar ka mid ah waalidiinta dhallaanka kuwaasi oo laf ahaantooda iskuulkaasi horay uga qalinjabiyay ayaa sheegay in aanay xaaladda ku qanacsanayn, halka qaar kalana ay bilaabeenba in ay carruurtooda halkaa kala baxaan.\nBooliska Nigeira ayaa sheegaya in ay baarayaan kiiska.


Natiijada wareegga koowaad ee doorashada madaxweynaha\nWaxaa goordhow soo idlaaday tirinta codadka doorashada madaxweynaha Soomaaliya ee ka socota Teendhahda Afisyoone ee magaalada Muqdisho, ayada oo loo gudbayo wareegga labaad.\nWaxaa doorashada ka qeyb-galay 34 musharax, waxaana ka mid ah madaxweynaha xilka haya Maxamed Cabdullaahe Farmaajo iyo madaxweynayaal hore Xasan Sheekh Maxamuud iyo Shariif Sheekh Axmed, madaxweynaha Puntland Saciid Deni iyo ra’iisul wasaare hore Xasan Cali Kheyre.\nNatiijada ay shaaciyeen guddiga doorashada ayaa lagu sheegay in wareegga koowaad ay ugu cod badan yihiin Saciid Cabdullaahi Deni, Maxamed Cabdullaahi Farmaajo, Xasan Sheekh Maxamuud iyo Xasan Cali Kheyre.\nSaciid Cabdullaahi Deni wuxuu helay 65 cod, Maxamed Cabdullaahi Farmaajo wuxuu helay 59 cod, Xasan Sheekh Maxamuud wuxuu helay 52 cod, halka Xasan Cali Kheyre uu helay 47 cod.\nMadaxweynihii hore ee Soomaaliya Shariif Sheekh Axmed oo kaalinta shanaad galay ayaa helay 39 cod, balse uma gudbayo wareegga labaad. Waxaa jira codad badan oo gaaraya illaa 13 oo hallaabay.\nDoorashadan ayaa aheyd tii ugu adkeyd, waxaana afarta musharaxa ee ugu koreeya u dhaxeysay kaliya 18 cod, taasi oo muujineysa inuu dhacay tartan adag.\nGuddoonka Golaha Shacabka ayaa sheegay inay codeeyeen 328 xildhibaan oo isugu jiray xubnaha Golaha Shacabka iyo kuwa Aqalka Sare, balse waxaa codeeyey\nMusharaxa hela laba meelood saddex meel codadka wareegga labaad ayaa ku guuleysanaya tartanka doorashada madaxweynaha. Haddii aanay sidaas dhicin, waxaa wareegga ugu dambeeya u gudbaya labada musharax ee ugu codadka badan.\nWareegga ugu dambeeya ayaa waxaa lagu kala baxayaa cod dheeri, waxaana xilka madaxweynaha ku guuleysanaya musharaxa ugu codka badan.


Guddiga amniga ee Baaralamaanka oo kulan ku saabsan amniga doorashooyinka la yeeshay wasaaradda amniga – Kalfadhi\nGuddiga arrimaha gudaha, amniga iyo maamulada gobolada ee Golaha Shacabka Baarlamaanka Federaalka Soomaaliya, ayaa maanta xarunta Villa Hargeysa kulan kula yeeshay mas’uuliyiinta wasaaradda amniga gudaha ee Xukuumadda Soomaaliya.\nMas’uuliyiinta la kulmay guddiga waxaa kamid ahaa Wasiirka Wasaaradda amniga gudaha Xasan Xundubeey Jimcaale, Wasiiru dowlaha Wasaaradda Farxaan Cali Axmed iyo mas’uuliyiin kale oo ka tirsan Wasaaradda amniga.\nGuddiga iyo Wasaaradda amniga ayaa ka wadda-hadlay xaaladda amni ee dalka, u diyaar garowga sugidda amniga doorashooyinka, xoojinta wada shaqeynta labada dhinac iyo qodobo kale.\nXubnaha guddiga ayaa su’aalo ku saabsan amniga guud ee dalka weydiiyay wasiirka amniga iyo mas’uuliyiintii la socotay ee Wasaaradda amniga.\nGuddoomiyaha Guddiga arrimaha gudaha, amniga iyo maamulada gobolada ee Golaha Shacabka Xildhibaan Maxamed Cabdulle Faarax Geeseey, ayaa xubnaha wasaaradda kula dar-daarmay in sugida amniga doorashada ay aad muhiim u tahay madaama dalka uu galay xaalad doorasho.\nGuddoomiyaha Guddiga Doorashooyinka oo kulan la qaatay safiir ku-xigeenka dawladda Talyaaniga


Ilhaan Cumar oo ka baxday heshiiskii ay kula jirtay shirkadda ninkeeda - Jigjiga Online\nHomeSomalidaIlhaan Cumar oo ka baxday heshiiskii ay kula jirtay shirkadda ninkeeda\nWashington (JO) – Warbaahinta reer Galbeedka ayaa si weyn u hadal haya sheeko ku saabsan in Ilhaan Cumar, oo ka tirsan Aqalka Wakiillada Mareykanka, ay xiriirkii shaqo u jartay shirkadda la talinta dhinaca siyaasadda ee uu leeyahay seygeeda.\nIlhaan, oo dhawaan mar kale ku guuleysatay xubinnimada Golaha Congress-ka ee ay ku matasho gobolka ay Soomaalida ku badan yihiin ee Minnesota, ayaa Axaddii ku dhawaaqday go’aanka ay xiriirka dhaqaale ugu jartay shirkadda E Street Group, oo uu leeyahay seygeeda Tim Mynett, sida ay wargeysyo kala duwan xuseen.\nEmail ay Ilhaan Cumar u dirtay taageerayasheeda ayaa erayada ku qoran waxaa ka mid ahaa: “Waxaan go’aansannay inaan baabi’inno qandaraaskii aan kula jirtay shirkadda Tim iyo Will. Halka taageerayaal badan oo aan isu dhownahay, si fiicanna u yaqaanna labadaas ay soo jeedinayaan inaan la sii wadno wada shaqeynta – Anigu waxaan doonayaa inaan qof walba oo taageersan ololaheenna, waqti iyo dhaqaalena ku bixiya u xaqiijiyo inaysan jirin cillad ku jirta taageeradaas.”\nEmail-ka ay Ilhaan u dirtay taageerayaasheeda ayey ku sheegtay in aysan goor hore xiriirka u jarin shirkadda ninkeeda, maadaa ay isticmaashay dhaqaalaheedii, siyaasiyiintii kula tartamayay doorashada guudna ay isu baheysteen.\nHase ahaatee Guddiga Doorashada ee Federaalka wax tallaabo ah kama uusan qaadin.\nWaa kuma Tim Mynett?


Meydka Majaajiliiste Ilkacase oo maanta aasay & natiijada baaritaanka oo aan la shaacin – Mareeg.com somalia, World News and Opinion.\nMareeg.com: Waxaa maanta magaalada Muqdisho lagu aasay meydka Cabdi Maxamed Ilka-case oo jimcihii si kedis ah ugu geeriyooday Muqdisho.\nWaxaa aaska Marxuum Ilka-case ka qeybgalay wasiirka wrfaafinta Mustaf Sheekh Cali Dhuxulow, xildhibaan Prof. Cusmaan Maxamuud Dufle, xubno kale oo kala ka tirsan labada gole ee dowladda, mas’uuliyiin ka socotay Maamulka Gobolka Benaadir, Faniin, Abwaanno, ehelada marxuumka iyo dad weyne kale oo aad u fara badan.\nXildhibaan Cabdi Xaashi ayaa sheegay in marxuumka uu ahaa dhalinyaradii fanka ka soo galay dhanka degmooyinka, islamarkaana wax badan bulshada u qabtay oo ku saabsan dhanka jilinka iyo majaajilada.\nXildhibaan Cismaan Maxamuud Dufle oo ah Guddoomiyaha guddiga adeega bulshada ee baarlamaanka oo isna aaska ka hadlay ayaa tacsi u diray dhamaan shacabka Soomaaliyeed iyo ehelada uu ka geeriyooday majaajiliiste Cabdi Maxamed Maxamuud Ilka case.\nWasiirka Warfaafinta ee xukuumadda Soomaaliya, Mustaf Sheekh Cali Dhuxulow ayaa ugu horeyn bahda fanaaniinta iyo shacabka Soomaaliyeed uga tacsiyadeeyay geerida ku timid Marxuum Cabdi Maxamed Maxamuud “Ilka case”, waxaana uu intaa ku daray in agoonta uu ka tegay ay Wasaaraddu ilgaar ah ku eegi doonto, iyadoo la kaashaneysa Fanaaniinta Hobollada Qaranka ee Waaberi.\n“Waxaan tacsida la qeyb saneynaa guud ahaan shacabka Soomaaliyeed ee uu ka geeriday marxuumka, waxaana Alle uga baryeynaa in uu Janada ka waraabiyo, ehelada iyo asaxaabta uu ka tegeyna samir iyo iimaan eebe haka siiyo” ayuu yiri Wasiirka Warfaafinta.\nDowladda ayaa horay u sheegtay in baaritaan lagu sameynayo sababtii uu u dhintay Ilkacase, hase ahaatee maanta goobta aaska lagama sheegin sababta geerida kediska ah ee ku timdi.\nAlshabaab oo sheegtay iney gacanta ku dhigeen doon sahaay u siday Baraawe


Wada Hadalladii Maamulka Somaliland iyo Soomaaliya |\nTuke Somalism, March 12, 2016\nMiski Cabdinuur Salal, July 29, 2019\nWada Hadalladii Maamulka Somaliland iyo Soomaaliya\nXirsi Cali X. Xasan — November 7, 2018\nWada hadalladu waa wax dunida laga yaqaan oo inta badanna ku soo gebagebooba guul iyo in wax la isku afgarto. Arrimaha siyaasadda haddii laga wada hadli waayo, waxaa suurtagal ah in ay kuu horkacaan khilaaf raaga iyo mushkilad kugu hagta dagaal iyo dhiig daata, kaas oo ku soo gebagebooba guuldarro iyo arrin aan la mahadin. Shaki ma laha in wadajirku ka wanaagsan yahay kalatagga haddii aanay xal noqonin oo aan la wada joogi kari waayin. Tirana ma laha qoomiyadaha ku heshiiyey in ay midoobaan oo dawlad keliya yeeshaan. Waxa ka mid ah Yementan inoo muuqata oo wada hadalkii 1990 ku soo dhammaaday midnimo iyo dawlad keliya. Dawlado badan oo kale ayaa dunida wada hadal ku kala baxay oo ku heshiiyay in ay labo dawladood noqdaan.\nWaxaa ka mid ah kuwii ugu danbeeyay wada hadalkii dhexmaray dawladdii la odhan jiray Jakoslafaakiya iyo qaybtii ka farcantay ee iminka loo yaqaan Czech Republic, kaas oo ku soo dhammaaday in ay ku heshiiyaan labada dawladood ee Czech Republic iyo Slovakia.\nSidaa waxaa la mid ah qaar badan oo ay ka mid yihiin East Timor iyo Indonesia dhexmaray sannadkii 1999; kuwii dhexmaray sannadihii 1991 ilaa 1993 Itoobiya iyo Eritrea; kuwii dhexmaray sannadkii 2006 Serbia iyo Montenegro; iyo kuwii ugu dambeeyay 2010 Sudan iyo Southern Sudan. Dhammaan intan aan soo sheegay waxay ku dhammaadeen in ay kala baxaan oo labadii dhinac noqdaan labo dawladood, duniduna ku waafaqday oo u aqoonsatay.\nWuxuu yidhi Prof. Ibraahin Maygaag Samatar isagoo guud ahaan aragtida wadaxaajoodka arrimaha Soomaaliya iyo baahida Somaliland u qabto wada hadal ay la gasho Soomaaliya, iyo qaababka habboon ee ay Somaliland uga qayb gelayso fagaarayaasha caalamiga ah: “Dhibta jirtaa waxa weeye iyadoo arrimaha koonfureed ee aannaan shaqada ku lahayn la doonayo in na lagu walaaqo iyo meelihii xaajooyinka Soomaaliyeed lagaga tashanayey ee aayahayagii ku sugan yahay iyadana in aad ka maqnaataa ay adag tahay.\nKoonfur iyadoo mid ah ayaannu la midawnay, iminkana iyada oo mid ah ayaannu la xaajoonaynaa, si aannu labo dal oo walaalo ah, oo jaar ah u noqonno.”\nSomaliland waxay qaadday waddadan wada hadalka sannadkii 2012, oo aan ka mid ahaa xukuumaddii madaxweyne Siilaayo ee xilligaa. Annaga oo ogsoon kana duulayna in dawladnimada iyo madaxbannaanida Jamhuuriyadda Somaliland ay taam iyo mid dhammaystiranba noqon karto marka ay beesha caalamka ka hesho aqoonsi buuxa, waxaannu yaqiinsannay in ay daruuri tahay in la dardargeliyo ka midhadhalinta himilada aqoonsi-raadiska Somaliland oo ay saldhig u tahay wadahadal lala galo xukuumadihii u kala dambeeyey Soomaaliya.\nMaalin maalmaha ka mid ah, waxaannu gurigayga ku kulannay nin la yidhaahdo Faarax Giindhe oo dhalasho ahaan ka soo jeeda Muqdisho, Soomaaliya. Waxaannu ka faaloonnay sidii wadahadal Somaliland-Soomaaliya loo bilaabi lahaa. Markii aan arrintii isla qaadannay, ayaan qorshihii u bandhigay madaxweynaha iyo wasiirkii khaarijiga ee xilligaa. Si fiican ayaannu isula qaadannay qaabkii loo bilaabi lahaa wada hadallada, oo aan isla waafaqnay in marka hore la sameeyo kulamo qarsoodi ah oo aan rasmi ahayn (Informal discussions); marka faham la abuurana, kulamo rasmi ah la sameeyo.\nWaxaana xusid mudan markii lagu jiray ololaha doorashada madaxtooyada in waraysi uu madaxweynuhu siiyay wakaaladda Wararka Qaramada Midoobay (www.irinnews.org) uu ku sheegay in Somaliland aanay faraha ka laaban doonin arrimaha Soomaaliya, isla markaana ay ka shaqayn doonto sidii Soomaaliya nabad loogu soo dabbaali lahaa, oo qaadi doonto tallaabo kasta oo aan wax u dhimayn madaxbannaanida Jamhuuriyadda Somaliland.\nHaddaba, maadaama oo ay jirtay xaasaasiyad siyaasadeed oo ku wajahan wax kasta oo u muuqaal eg midnimo Soomaaliya, arrinta khusaysa wada hadalladii u dhexeeyey Somaliland iyo Soomaaliya, waxay ahayd arrin horseedi karaysay kacdoon siyaasadeed iyo qalalaase bulsho oo ay ka dhalan karto fawdo. Annagoo arrintaa maanka ku hayna, ayaannu si taxaddir leh u bilawnay wada hadalladii.\nKulan iyo wadahadallo lala yeesho Soomaaliya wuxuu ahaa xaaraan wakhtigaa, siyaasad hagaagsan iyo qorshe arrintaa ku aaddanina ma jirin. Balse waxaa jiray hadal geed-kaga-kac ah oo laga dhaxlay madaxweyne Cigaal, oo dawladdii ka danbaysay iyo dhammaan siyaasiyiinta Somaliland ay isticmaali jireen oo odhanaysa: “Waxaannu Soomaaliya la hadlaynaa marka ay dawlad noqdaan.” Waxaan arrintaa u arkayay arrin khaldan. Waa laga yaabaa in dad badani arkayay inay khalad tahay balse may jirin kudhac iyo dhiirranaan arrintaa lagu waajaho. Waxa aannu qorshaynay in aannu bilawno wada hadallo aan toos ahayn. Madaxweynaha, wasiirkii khaarijiga, iyo ninkii Faarax Giidhe ayaan kulan u soo qabanqaabiyay.\nMadaxweynaha iyo wasiirkii khaarijiga shir baannu yeelannay. Dood iyo niqaash ka dib, arrintii waa la isla qaatay in la bilaabo wada hadal, ninkiina waxaannu isla garannay in uu noqdo xidhiidhiye/dhambaal-side. Waxa aannu u dhiibnay warqad ku socota madaxweyne Shariif, oo aannu ugu bandhigayno wada hadal in Somaliland iyo Soomaaliya ku kala baxaan.\nArrintii Sh. Shariif wuu soo dhoweeyey, ninkii Faaraxna wuxuu u soo dhiibay warqad kale. Waxay diyaariyeen koox ka socota dawladdii Xamar (Wasiirkii daakhiliga, wasiirkii qorshaynta, madaxii sirdoonka, iyo maayirkii xamar). Aniga iyo wasiirkii khaarijiga ee xilligaasi waxaannu magaalada Nairobi ee dalka Kenya kula kulannay kooxdaa ay soo dirsatay dawladdii Soomaaliya. Kulankii u horreeyay ee Nairobi waxa uu ahaa mid kooban oo aannu ku bislaynaynay shirarka aanbu yeelanaynay qaabka ay noqon doonaan iyo qorshaha lala tagayay shirkii ugu horreeyay ee aannu yeelannay, oo magaalada London lagu qabanayey.\nSomaliland ahaan, waxaannu ka dedaalaynay in wada hadalladu ay ku furmaan qaab u dhigan in labada dhinac u wada hadlaan qaab ah labo nidaam oo siman (two Entity) oo ka wada hadlaya xidhiidhka siyaasadeed ee dhexmari lahaa mustaqbalka.\nQolada Soomaaliya waxaa muhiim u ahayd in mar uun Somaliland miiska timaaddo oo wada hadal oggolaato oo ay guul u arkayeen, iyadoo ay dareenkooda ka muuqatay in ay Somaliland masaalaxo iyo madaxsalaax ku soo noqon doonto. Waxa aannu isla garannay shirkii London ee xilligaa ay dawladda UK ku baaqday in looga qaybgalo labo nidaam oo siman iyo in aan Somaliland ka mid ahayn saxeexayaasha qorshihii Garoowe (Garowe road map), wixii ka soo baxayna aanay khusayn. Arrintani waxay dawaysay in aan na lagu darin qorshihii maamul goboleedyadii Soomaaliya. Sidii baa lagu wargeliyey qabanqaabadii shirka. Ugu dambayntii waxaannu ku guulaysannay in aannu shirka ku nimaadno annagoo ah laba dawladood oo kala ah dawladaha Somaliland iyo Soomaaliya.\nShirkii London ee ay dawladda Britain u qabatay dhinacyadii Soomaalida, kaas oo duniduna si xooggan ugu hanqal taagtay, waxaa xal loogu raadinayay mishkiladdii Soomaaliya. Markaa qolada Soomaaliya waxay xiisaynayeen in Somaliland shirka timaaddo oo uu madaxweyne Shariifna guul u arkayay. Dawladda Britian waxay iyana doonaysay inay muujiso doorka dublamaasiyadeed ee ay ka ciyaari karto guud ahaan arrimaha Soomaalida, gaar ahaanna in ay muujiso in ay Somaliland miiska keeni karto maadaama oo ay saaxiib dhow la ahayd, duniduna ku tuhunsanayd.\nXukuumad ahaan, waxaannu u arkaynay in wada hadalku qiimo badan u yeelayo Somaliland, in uu noqonayo muuqaal dunida u muujinaya in Somaliland iyo Soomaaliya is hayaan oo aanay jirin wax ay Soomaaliya u madaxbannaan tahay oo ay go’aanka ay doonaan ka gaadhi karaan iyo in dunida la tusiyo in Somaliland ay tahay dawlad ilbax ah oo diyaar u ah garnacsi ay dunida u soo bandhigaan dooddooda. Waxaannu wada hadallada u arkaynay guul. Arrintaa dariiqa ka soo horjeeda ee dadku haddii ay wadahadal iyo xal dublamaasiyadeed wax ku kala dhammaysan waayaan, waxaa doorashada labaad noqonaysaa khilaaf, cunfi iyo dagaal. Duniduna waxay isla qirsan tahay dadyawga dunidu in ay xaq u leeyihiin inay masiirkooda ka taliyaan.\nUN Charter ayaa odhanaya: “All peoples have the right to self-detemination. By virtue of that right they freely determine their political status and freely pursue their economic, socail and cultural development”; oo marka la soo koobo micno ahaan sheegaya in cid kastaa xaq u leedahay aayakatashigiisa, oo ay iyadu xor u tahay doorashada hannaankeeda siyaasadeed. Waxa kale oo iyana jirtay in dawladdii Sheekh Shariif uu cimrigeedu gabaabsi ahaa isla markaana waxa soo dhawayd xilligii la soo dooranayay dawlad kale oo loo dhiso Soomaaliya. Waxa kale oo xilligaa magaalada Garoowe ka dhacay shirkii maamul goboleedyadda Soomaaliya oo ay saxeexayeen tubtii maamul goboleedyadda (Garoowe Road Map). Arrintaasi khatarteeda ayay lahayd, oo haddii aannaan samayn lahayn taxaddarkii aannu xukuumad ahaan samaynay, waxay run ahaantii Somaliland ku noqon lahayd dabin weyn.\nShirka markii la tegay waxaa noo qorshaysnaa bal in labada madaxweyne (Silanyo iyo Sh Shariif) ay mar kulan u gaar ah oo dadban (Informal) yeeshaan kulankaa waxaa uga jeeddadiisu ahayd in labada madaxweyne is bartaan iyo kalsoonida kooxihii wada hadaladu isugu iman lahaa kor loo qaado.\nMarkii labada madaxweyne ay isugu yimaaddeen guriga madaxweyne Silanyo uu ka degganaa London. Waxa si lama filaan ah arrin u soo bandhigay madaxweyne Sh Shariif. Wuxuu yidhi: “Madaxweyne Silanyo, waxaan jecelahay in aan soo jeediyo in aad noqoto madaxweynaha Soomaaliya oo kursigan aan ku fadhiyo aan kaaga dego, taa beddelkeedana in aad aniga raysal wasaarahaaga iga dhigato, kursigaagana aad cid aad ku kalsoon tahay u dhiibto sidaana aan dib ugu soo celinno midnimadii Qarankii Soomaaliyeed.” Madaxweyne Silanyo wuxuu kaga jawaabay “adeer sidaa uma hawl yara oo dadkii i doortay ayaan arrintaa igu waafaqayn. Balse waad ku mahadsan tahay dedaalkaaga iyo soojeedintaada.”\nRuntii madaxweyne Sh Shariif waxaa ka muuqatay in uu aad u dhiirran yahay oo khatar kasta uu diyaar u yahay si uu u helo wadajirkii Soomaaliya. Sidoo kale wuxuu ahaa nin u dheganugul arrinta wada hadallada oo aanay xasaasiyadi ka muuqan.\nShirkii intii aannu bilaaban waxa la sugay habmaamuuskii shirka loo imanayay. Waxaana la qorshaynay in madaxweyneyaashii Somaliland iyo Soomaaliya ay kala fadhiistaan laba meelood oo isku mustawe ahaa, iyadoo mid walba kursigiisa loo dhigay calaamaddiisii iyo qoraal muujinaya xilkiisa. Madaxweyne Axmed Silanyo, ra’iisal wasaaraha Ingiriiska ayuu dhinaca midig ka fadhiyay, halka madaxweynihii wakhtigaas ee Soomaaliya Sh. Shariifna uu bidixda ka fadhiyay.\nKeliya maannu sii qorshaynin habmaamuuskii fadhiga shirka, ee xataa waxaannu si mug leh uga sii taxaddirnay hadalka ay labada madaxweyne madasha shirka ka jeedin doonaan! madaxweynaha Soomaaliya ayaa u hadlay Soomaaliya, halka uu madaxweynaha Somaliland isna u hadlay darafkii Somaliland. Sida runta ah, arrintaasi waxay ahayd qiime iyo sharaf weyn oo aannu is lahayn waxaad u soo hoyseen Jamhuuriyadda Somaliland. Shirkaasi waxa uu dhacay 23 Feb 201,2 waxaana ka soo baxay war murtiyeedkii caanka ahaa oo uu ku jiray qodobkii lixaad oo ku baaqayay in xidhiidhkooda siyaasadeed ee mustaqbalka ay ka wada hadlaan Somaliland iyo Soomaaliya:\n“The Conference recognised the need for the international community to support any dialogue that Somaliland and the TFG or its replacement may agree to establish in order to clarify their future relations”.\nKulankaasi ibo-fur buu u ahaa wada hadalladii dambe ee ay labada dawladood yeesheen. Waxaan qirayaa in uu door muhiim ah ka cayaaray dhambaal-wadihii xidhiidhinta noo qaabbilsanaa iyo wefti reer Somaliland ah oo xilligaa gurmad deeqo ah u qaaday abaaro kulul oo waxyeeleeyey Soomaaliya. Weftigaa oo Muqdisho tagay ayaannu u sii dhiibnay farriimo ay u gudbiyeen dawladdii Muqdisho. Farriintaasi wuxuu nuxurkeedu ahaa: “Shacabka reer Somaliland qarannimadoodii way la noqdeen. Uma aannaan goosan cadho iyo ciilqab ee waxaannu u goosannay doonis xooggan oo ka dhalatay rabitaanka dadkayaga.”\nArrintani waxay xoojisay wada hadalkii ka furmay dalka ingiriiska, daarta caanka ah ee Chevening House, kaas oo uu ka soo baxay war murtiyeedkii Chevening House Declaration oo qodobbadaa lagu go’aamiyey ay ku jireen in labada madaxweyne ay ku saxeexaan heshiiska ay labada dhinac ku soo gaadheen UK. Waxaana heshiiskii madaxweynayaasha (Silanyo Sh Shariif) lagu saxeexay dalka UAE ee Isutagga Imaaraadka Carabta gaar ahaan Dubai oo uu ka soo baxay Bayaankii Dubai (Dubai Statement).\nHeshiiskii Labada Madaxweyne ee Somaliland iyo Soomaaliya\nMarkii labada kooxood isu yimaaddeen, intii aan la gelin qolkii lagu wada hadlayey, waxaa ila hadlay Math Wood oo ahaa xoghayaha 1aad ee safaaradda UK ee Itoobiya, wuxuu igu yidhi: “idinku wakhtigan maxaad u danaynaysaan wadahadallada?” Waxa ka muuqatay qolada shirka wadday ee Ingiriiska werwer aan u filayo in uu ku salaysnaa in lagu eedeeyo in ay Soomaaliya kala jarayaan. Waxaan ugu jawaabay annagu Somaliland haddii aannu nahay, waxaannu dunida u xaqiijinaynaa in aannu diyaar u nahay wadahadal iyo garnaqsi, sidoo kale dantayada ayaa ku jirta dawladdan jilicsan oo waxaan ka dhammaysanaynaa kala baqoolkayaga si nabad ah. Markii labaadna Soomaaliya waxaannu si dadban ugu kulannay dalka Imaaraadka Carabta. Shirkaasina waxa uu gogolxaadh u ahaa shirkii dambe ee aannu ku yeelannay Magaalada Istanbul/Ankara ee dalka Turkiga ee Xasan Sheekh iyo madaxweyne Axmed Silanyo yeesheen, ee heerkiisu mid madaxweyne ahaa.\nSaxeexa Heshiiska Somaliland iyo Soomaliya. Waxa taagan Madaxweynayaasha Somaliland, Turkiga iyo Soomaaliya.\nWufuuddii Soomaaliya ka socotay may lahayn aragti midaysan sida weftigii ka socday Somaliland oo kale, waayo waxay isugu jireen qaar uu madaxweynuhu soo diray, xubno uu raysal wasaaruhu si gaar ah u soo dirtay iyo wakiillo uu ergada ku soo darsaday guddoomiyaha baarlamaanku. Waxaannu is leennahay markiiba wixii Somaliland u dan ahaa iyo maslaxadeenniiba goolkii koowaadba waannu ka dhalinnay. Annaga waxa guddoomiye noo ahaa wasiirkii khaarajiga ee xilligaa Maxamed Cabdilaahi Cumar. Markiiba waxa la iska xulay labo laba xubnood, waxaana la sameeyay oo lagu heshiiyay ajandihii. Markii dambena waxa la isku afgartay war murtiyeedkii.\nKulankii labaad ee ay Somaliland iyo Soomaaliya ku yeesheen Turkiga waxa uu ka dhacay magaalada Istanbul. Shirkan dambe labadii wefti baa wada hadlay. Dood labo cisho ah ka dib, waxa aannu ku heshiinnay toddoba qodob. Markii aannu heshiiskaa gaadhnay waxa loo yeedhay labadii madaxweyne, oo in Ankara loo duulo ayay noqotay oo labada madaxweyne ku saxeexeen. Markii aannu tagnay Ankara, madaxweynihii Soomaaliya way ku qadhaadhaatay heshiiskii aannu gaadhnay. Olole ayaannu u galnay, dawladdii Turkiguna waxay tidhi qodobbadii ay labadii dhinac soo gaadheen ha la saxeexo. Markaa waxay noqotay in haddana la yidhaahdo labo wasiir ha u kala saxeexaan iyadoo ay dul taagan yihiin labada madaxweynaba. Waxa isna taagnaa goobtii heshiiska lagu kala saxeexanayay madaxweynaha Turkiga oo xilligaasi ahaa raysal wasaare.\nWaxa maalintaa ka soo baxay madaxtooyada Turkiga warbixin ay leeyihiin waxaannu wadahadalsiinnay labo dawladood oo Afrikaan ah. Waxaanay arrintaasi ka turjumaysay ahmiyadda uu Somaliland u lahaa wadahadalladii ay la yeelatay Soomaaliya.5\nWefdigii Somaliland iyo Soomaaliya, oo uu u dhexeeyo Raysal Wasaarihii Turkiga. Istanbuul.\nKulamadii shirarkii wada hadalladu way badnaayeen. Waxaa lagu kulmay UK, Imaaraadka, Turkey, Jabuuti iyo Kenya (oo Informal ahaa). Waxaa la isla gartay arrimo muhiim ah, oo ay ka mid ahayd in loo wada hadlo si siman (Somaliland-Soomaaliya); In la iska kaashado nabadgelyada; In si siman loo qaybsado maamulka iyo dhaqaalaha hawada, Hargeysana laga maamulo; In wixii hadalxumo ah ee dhaawici kara wada hadallada la joojiyo; In wixii 5 Ka eeg halkan: http://www.mfa.gov.tr/historic-soomaaliya-summit-in-ankara-presidents-of-soomaaliya-and-somaliland-met-in-ankara.en.mfa mucaawinooyin ah aan la siyaasadayn, qolo kastaana hesho saamigeeda; iyo In ay Soomaaliya qirto xasuuqii loo gaystay dadka Somaliland.\nShir kasta oo aad ka qeybgasho haddii uu najaxo guushaada ayay qeyb ka tahay, haddii uu guul-darraystana guuldarradaada ayay kaalin ku yeelanaysay. Waxa ii farxad ahaa in guulihii laga gaadhay wada hadalladaasi aan qeybta ugu muhiimsan ku lahaa kagana jiray kaalin firfircoon.\nIn kasta oo Soomaaliya ay ahayd dawlad dunidu aqoonsan tahay oo xubin ka ah jamciyadda quruumaha ka dhexaysa, isla markaana ay dunidu muddo dheerba isku deyeysay in ay dawlad u dhisto, lana burburiyey awoodda kooxihii mayalka adkaa ee ka soo horjeeday (Al Shabaab iyo xisbul Islaam), weli dawladdii may tamarin, waxay se ka soo baxday godkii. Somaliland oo meel fiican maraysay, balse aan dunida ka helin taageero fiican oo la taaban karo, waxaa xilliyadaa Soomaaliya aadka loo koolkoolinayey nagu soo kordhay werwer ku saabsan in dunidii u jeesan oo dhinac saartay Soomaaliya.\nWaxaa se xilliyadaa sabab u noqday in dunidii dib u soo jalleecdo waxyaalo ay bud-dhig u yihiin saddexdan qodob; wada hadallada Somaliland iyo Soomaaliya; Yusur Abraar (Guddoomiyihii Bangiga Dhexe ee Soomaaliya) oo eedayn xooggan oo wiiqday kalsoonidii dunida dhabarka u saartay, iyo Prof. Axmed Isaamaaciil Samatar oo debadda uga soo baxay isla markaan weerar ku ekeeyay; iyo harumarkii baaxadda lahaa ee xilligaa ka socday Somaliland, oo beesha caalamka soo jiitay.\nWakhtigii ay socdeen kulamadii wada hadallada Somaliland iyo Soomaaliya ugu xiisaha badnaa, gaar ahaan markii labada madaxweyne Silanyo iyo Xasan Sheekh ay ku kulmeen dalka Turkey, waxaa na dhex maray kooxdii kale doodo adag iyo dareen u muuqanayey in aanay qolada Soomaaliya weli fahmin meesha wax ka khaldameen iyo waxa dadkan reer Somaliland markii hore kiciyey iyo waxay maanta doonayaan. Anigoo ka fekeraya wixii iiga muuqday masuuliyiintii Soomaaliya iyo aragtidoodii, ayaa waxa aan is waydiiyey maxaa khaldan, hadalladani ma ka hanjabaad baa! Ma ka garashaa! Aniga oo leh waar arrini ma dhowa ayaannu shirkii ka dareernay. Isla markii aan tegay qolkaygii waxaa igusoo dhacday in aan ku cabbiro dareenkayga tix gabay ah.\nWaan ka soo horjeedaa siyaasiyiinta niqaabka ka xidha xaqiiqada ka jirta Somaliland iyo Soomaaliya. Waxaan aaminsanahay in wadahadal lagu gaadhi karo xal siyaasadeed oo ay saldhig u tahay maslaxadda bulshadu. In kasta oo hadal ka joogo sharciyadda israaca, haddana waxaa hubaal ah in ay dawlad keliya ku midaysnaayeen muddo 30 sannadood ah. Dadka Somaliland waxay sheegeen in ay midnimadii ka baxeen oo ay madaxbannaanidoodii la soo noqdeen, balse beesha caalamku ma aqoonsan, Soomaaliyana may aqbalin arrintaa, waxaana biyakamadhibcaan ah in aan dawlad hanan karta dalkeeda iyo dadkeedu ka hana qaadin Soomaaliya ilaa wakhtigan.\nTags: Wada Hadalladii Maamulka Somaliland iyo Soomaaliya\nNext post Hay’adda Horumarinta Waddooyinka ee Maamulka Somaliland\nPrevious post Dedaallada Ictiraafraadinta Somaliland


ONLF Oo Rajo Xumo Ka Muujisey Isbedalka Cusub Ee Hoggaanka DDSI – Goobjoog News\nJabhadda ONLF ayaa ka hadashay isbedalka lagu sameeyey hoggaanka cusub ee maamulka dowlad deegaanka Soomaalida Itoobiya, kadib markii xilka uu ka degay madaxweynihii hore ee maamulkaasi, islamarkaana madaxweyne cusub loo magacaabay.\nAfhayeenka ururkan C/qaadir Xasan Hirmooge ayaa sheegay in aanay wax micno ah ku fadhin isbedalladan, islamarkaana aanu jirin wax soo kordhaya.\nWaxa uu sheegay Hirmooge iney ahayd in Soomaalida loo daayo taladeeda, balse isbedalkaan uu yahay mid ku yimid cadaadiskii Milatariga Itoobiya.\n“Kolley ma qabo iney wax soo kordhineyso middan, sababtoo ah waxay ku timid cadaadiskii Milatariga, shaqsiga xilka qabtayna wuxuuba ka mid ahaa raggii wasiirada ka ahaa maamulkii Cabdi” ayuu yiri Hirmooge.\nDhanka kale, Hirmooge ayaa soo jeediyey in shacabka Soomaalida ah iyaga looo daayo aayahooda si ay u sameystaan hoggaan la xisaabtamada Itoobiya, islamarkaana soo dhiciya wax walbo oo horey dadkaasi uga qaadatay dowladda Itoobiya waa sida uu hadalka u dhigaye.\nDDSI ayaa shalay loo magacaabay madaxweyne Cusub, kadib markii madaxweynihii hore ee maamulkaasi Cabdi Iley uu xilkaasi iska casilay.


Afganbigii Turkey oo dhicisoobay, Erdogan oo hadal cajiib jeediyey - Caasimada Online\nHome Warar Afganbigii Turkey oo dhicisoobay, Erdogan oo hadal cajiib jeediyey\nAfganbigii Turkey oo dhicisoobay, Erdogan oo hadal cajiib jeediyey\nIstanbul (Caasimada Online) – Afgambi la doonayey in lagu rido dowladda Turkiga, oo ay qaadeen koox ka mid ah milatariga ayaa iminka u muquda mid dhicisoobay oo lagu fashilmay.\nInkasta oo waddooyinka magaalooyinka Istanbul iyo Ankara weli lagu arko qaar ka mid ah ciidamada milatariga, haddana waxaa muuqata in afgambigu uu guul darreystay.\nMalaayiin shacab ah ayaa waddooyinka isugu soo baxay kana hortagay ciidamadii afgambiga waday, kadib markii uu sidaas ugu baaqay madaxweyne Erdogan.\nMadaxweyne Erdogan oo maqnaa markii uu afgambiga billowday ayaa iminka kusoo laabtay magaalada ugu weyn dalkaas ee Istanbul, isaga oo taleefishinka kala hadlay warbaahinta.\nWaxa uu sheegay in koox yar oo ka tirsan ciidamada ay sharaftii iyo midnamadii Turkiga waseeqeeyeen ayaga oo isku dayey inay ridaan xukuumadda.\n“Kuwaasi waxa ay bixin doonaan qiimo weyn oo ah abaal marinta wixii ay ku dhaqaaqeen” ayuu yiri madaxweynaha.\nWaxa uu sheegay “in afgambigan dhicisoobay uu caddeyn kale u yahay in ciidamadu u baahan yihiin in la nadiifiyo”.\n“Turkey waxay leedahay dowlad iyo madaxweyne si dimoqraadi ah loo doortay. Inaga ayaa dalka maamulna, waana sii wadi doonaa inaan awoodda sii hayno inta waqtiga naga dhammaanayo. Uma ogolaan doonno in koox yar na qabsato” ayuu yiri Erdogan.\nInkasta oo weli aysan caddeyn cidda si rasmi ah gacanta ugu haysa maamulka dalka, dowladda iyo mialatariga, haddana muuqaalada kasoo baxaya Istanbul malaayiinta shacab ee taageerada u muujiyey Erdogan, waxay bixinayaan astaan ah in afgambiga uu fashilmay.\nWaxaa cajiib ah in la arkayey shacab hubka ka dhigay qaar ka mid ah ciidamada oo gacmaha kasoo katiineeyey.\nDhammaan shacabka, dowladda, suxufiyiinta iyo xisbiyada mucaaradka ayaa muujiyey isku duubni, kana soo horjeestay afgambiga


Daawo-Barcelona oo saddex dhibcood oo dahabi ah ka soo qaadatay Atletico Madrid. – Puntland News\nHome 2017 February 26 Sports Daawo-Barcelona oo saddex dhibcood oo dahabi ah ka soo qaadatay Atletico Madrid.\nBarcelona ayaa kooxa Atletico Madrid ka soo gaadhay guul dahabi ah waxayna kulankeedii ugu danbeeyay La Ligaha ee Vincente Celderon ku soo xidhatay guul ka caawin karta in ay xili ciyaareedkii saddexaad oo xidhiidh ah ku guulaysato koobka La Ligaha.\nBarcelona oo xaalad adag ku jirtay ayaa awooday in ay dhibaatadii haysatay dhinac iskaga dhigto isla markaana ay Atletico Madrid ka soo tirsato saddexda dhibcood ee ay dhibaatada adag kala soodhex baxday.\nLionel Messi ayaa markale kooxdiisa Barcelona badbaadiyay wuxuuna dhamaadkii kulankan dhaliyay goolka ay Balaugrana ku soo heshay saddex dhibcood oo qiimo ahaan udhigma lix dhibcood. Barcelona ayaa si ku meel gaadh ah u qabtay hogaanka La Ligaha waxayna markeeda daawan doontaa Villarreal iyo Real Madrid waxa kala qabsan doona. Atletico Madrid ayaa si wayn uga murugoon doonta fursado badan oo ay qaybtii hore ee kulankan iska lumiyeen waxaana door wayn kulankan ku lahaa Ter Stegen oo A. Madrid laf dhuun gashay ku noqday.


Maaskarada qasabka ah iyo dhiirrigelinta wada shaqeynta shaqaalaha ee kara: halkan waa waxa laga xusuusto nooca cusub ee borotokoolka qaranka ee caafimaadka iyo badbaadada shaqaalaha goobta shaqada iyadoo loo wajahayo cudurka 'Covid-19', oo daabacaaddiisu tahay waxaa loo qorsheeyay Isniinta Ogosto 31 dhamaadka maalinta.\nMaaskaro waajibka ah, haddii ...\nAragti ahaan, maaskarada ayaa qasab noqon doonta, laga bilaabo Sebtember 1, meelaha xiran ee la wadaago iyo kuwa la wadaago. Laakiin ficil ahaan, la qabsiga waxay kuxirantahay wareegga fayraska ee waaxyaha waa suurtagal.\nQeybaha aaga cagaaran, wareegga hoose ee feyraska, waxay noqon doontaa suurtagal in laga tanaasulo waajibaadka xirashada maaskaro haddii ay jirto hawo ama hawo ku filan, shaashadaha ilaalinta ee lagu rakibay inta udhaxeysa xarumaha shaqada, bixinta visada iyo haddii shirkaddu waxay hirgelisay siyaasad ka hortag ah, gaar ahaan magacaabista tixraaca 'Covid' iyo nidaam loogu talagalay maaraynta degdegga ah ee kiisaska dadka astaamaha leh.\nAagga liinta, oo leh wareegga dhexdhexaadka ah ee fayraska, laba xaaladood oo dheeri ah ayaa lagu darayaa sunta\nMaaskarada khasabka ah ee ganacsiga ... marka laga reebo qaar ka reeban July 10th, 2021Tranquillus\nREAD "Waxaan jecelahay inaan iraahdo cilmi baaristu ma ahan orod, laakiin waa maaratoon!"\nhoreShirkad-ganacsi-yar: taxaddar, hantidaada shakhsiga ah waa lala wareegi karaa!\nsocdaKumaa bixinaya kharashka maaskarada khasabka ah ee ganacsiga?


Muuri News Network » XOG CUSUB: Muxuu ku saabsan yahay Shirka Abiye Axmed isugu yeeray DDSI ?\nXOG CUSUB: Muxuu ku saabsan yahay Shirka Abiye Axmed isugu yeeray DDSI ?\nMagaalada Adis-Ababa ee Caaismada dalka Itoobiya, waxaa ka socota qaban qaabadii udnabeysay ee loogu diyaar garoobayo Shirka beri oo Jimco ah ka furmaya Adis.\nShirka, waxaa iclaamiyay Ra’iisul Wasaaraha cusub ee Itoobiya ABiye Axmed, Waxaana isugu imanaya Dad ku dhow 1,000 qof oo laga kala keenay Gobolada Dowlad Deegaanka Somalida Itoobiya.\nDadka lagu casuumay shirka, waxey ubadnaan doonaan Odayaal laga kala keenay Gobolada dhan ee DDSI, Sidoo kale waxaa la casuumay xubnaha Ururka Dulmi-Diid oo ah qurbe joogta ka soo jeeda DDSI.\nWaxyaabaha ugu waaweyn ee diirada lagu saarayo shirka, ayaa ah sidii looga arinsan lahaa nabadgelyada Deegaanka, maadaama ay dheceen rabshado uu dhiig ku daatay Bilowgii bishan xiligaas oo ay dhaceen rabshado ka dhashay Cadaadiskii la saaray Cabdi Maxamuud Cumar, si uu kursiga uga dago.\nKhaliil Cabdi Samadam Axmed oo kamid ah xubnaha shirka lagu casuumay ayaa inoo sheegay in shirka suura gal ay tahay in lagu soo qaado, sidii dib ueshiisiin buuxda loo sameyn lahaa, Maadaama dadka qaar wali ay wax kala tirsanayaan.\nSidoo kale Abiye Axmed, waxa uu beri kulan fool ka fool ah la qadaan doonaa Madaxweynaha cusub ee DDSI, iyadoo aan si rasmi ah loo ogeyn waxyaabaha ay ka arinsan doonaan, waloow dad ku dhow Madaxweynaha ay soo sheegayaan in miiska la soo saari doono, waxa laga yeelayo askartii uu sida gaarka ah usameystay Cabdi maxamuud Cumar.\nMadaxwaynaha cusub ee sida ku meel gaar ah xilka dowlad degaanka Soomaalida Itoobiya loogu magacaabay Mustafa Maxamed Cumar ayaa si rasmi ah uu shaaciyay maanta oo Khamiis ah in la bedalay magaca iyo astaantii calanka DDSI.\nMustafa, oo xilka loo magacaabay shalay ayaa daboolka ka qaaday in magaca cusub uu yahay “Somali State” kaasoo marka la Soomaaliyeeyo uu yahay Maamulka Soomaalida, isagoo tibaaxay in calanka dib loogu soo celin doono midka Shanta xidig ay ku jirtay.\nMagacan cusub ayaa meesha ka saaray Ergaygii Itoobiya oo mudo ku larnaa ismaamulka Soomaalida oo la oran jiray “dowlad degaanka Soomaalida Itoobiya”.\nSidoo kale, tani waxay ka dhigan tahay in calanka qaybta ay kaga jirta Hasha Geella ah oo ukeysiinaysa calanka midka dalka Itoobiya uu meesha ka baxayo, uuna dib ugu soo laabanayo midka Shanta Soomaaliyeed, oo ay gees kaga yaaliin midabada kala ah; Cagaar, Cadaan iyo Gaduud.


Shiinaha Pre-furitaanka tarooli loading iyo straightener ee diidanaa in la xirrira saarayaasha mashiinka iyo alaab | Zhongtuo\nPre-furitaanka tarooli loading iyo straightener ee diidanaa in mashiinka la xirrira\nPre-furitaanka tarooli loading iyo straightener ee diidanaa in mashiinka la xirrira maxay waxan Pre-furitaanka tarooli loading waxaa loo isticmaalaa? Normalling hadlayay, waayo gariiradda aad u qaro weyn, way adag tahay in saamaxaad gariiradda dib gariiradda in decoiler sida xoogga laabaya waa ilaa xad xoog leh. Ka dib markii la sii daayo gariiradda, madaxa wax soo kaban doonto oo ay fududahay in la dhaawaco dad ama ka dhigi cigta gariiradda kale place.Then loo baahan yahay qalab this ah. Waayo, dhumucda gariiradda hoos 3.0mm, sida caadiga ah ku hadla, ma aha ugana ...\nMaxay waxan Pre-furitaanka tarooli loading waxaa loo isticmaalaa ?\nNormalling hadlayay, waayo gariiradda aad u qaro weyn, way adag tahay in saamaxaad gariiradda dib gariiradda in decoiler sida xoogga laabaya waa wax xoog leh. Ka dib markii la sii daayo gariiradda, madaxa wax soo kaban doonto oo ay fududahay in la dhaawaco dad ama ka dhigi cigta gariiradda kale place.Then loo baahan yahay qalab this ah. Waayo, dhumucda gariiradda hoos 3.0mm, sida caadiga ah ku hadla, muhiim ma aha.\nSida laga soo xigtay heerka uu si toos ah, tarooli loading Pre-furitaanka iyo straightener ee diidanaa in mashiinka la xirrira kale oo uu leeyahay qaar ka mid ah kala duwanaanshaha. Waayo, Zhongtuo rogid qabow la xirrira mishiino, waxaan leenahay laba nooc:\nVersion Simple of Pre-furitaanka tarooli loading iyo straightener :\nFeature Qaabdhismeedka: kooban yahay Farqiga U Bridge madal Haydarooliga dabacsan, madaxa cadaadinaya, iyo rollers xumaanta hurgumada leh. Sheet galaa straightener si toos ah ka dib markii xumaanta hurgumada leh. Toosinta rollers la tempering iyo chroming daaweyn kulaylka kuwaas oo wanaajin qallafsanaan dusha iyo roughness. Waxaa jira rollers qanjaruufo oo rollers toosinta. Rollers jiido si gaar ah waxbaa laga beddeli karaa.\nVersion of Higher Pre-furitaanka tarooli loading iyo straightener ee diidanaa in mashiinka la xirrira :\nPre-furitaanka tarooli loading, mashiinka si toos ah\nnidaamka Tani waa habka pre-unwinding in qaadataa madaxa strip marka gariiradda loo diraa uncoiler ah a. Waqti Save for unwinding. Tarooli loading xambaartaa gariiradda steel iyo qaadaa birta gariiradda in usheeda dhexe ugu weyn ee uncoiler ah. Tarooli loading waxaa kexeeyey by motor a Haydarooliga. Rullaluistemadka An qoqobada firfircoon waxaa Jaha kor ku dheganaadaan gaariga loading inuu kaxeeyo gariiradda inuu isku shaandheyn lagu jiro pre-furitaanka.\nWiish hooyeen la eryay by dhululubo Haydarooliga. Qalab A madaxa falin, qalab madaxa si toos ah, isaguu feed ah iyo qalab ku tirtirayaan ah waxaa lagu abaabulaa on dhinaca tarooli loading ah. Madaxa falin in qalab madaxa falin la kordhiyay iyo hoos, Oo gacma iyo hoos waxaa ay gacanta ku dhululubo ee Haydarooliga.\nIsaguu ku si toos ah loo isticmaalaa in lagu fidi madaxa strip for fudud ku soo galeen barbareysay ah oo gacanta dhululubo Haydarooliga. Gaariga ayaa daba socda wadataa xy si toos ah u xakameeyo loading ah\nUncoiler ee madaxa double la gaari loading iyo madaxa yaxaaska. Waxa loo isticmaalaa si ay u taageeraan wareeg ee gariiradda. Usheeda dhexe ugu weyn ayaa u taagay oo adkeeyay by dhululubo Haydarooliga wuu ugu dambaysiiyey. Ka dib markii gariiradda waxaa demisay, isaguu qanjaruufo la dhigayaa on gariiradda by dhululubo Haydarooliga. Gariiradda la eryay by motor a reducer dhajinta on top ah. Strip waxaa quudiyey galay barbareysay sicir bararka. Unwinding wuxuu isticmaalaa Fariin pneumatic. Kor uncoiler ah, waxaa jira rullaluistemadka cadaadiska in ka hortagtaa kitaabkii duudduubnaa ee a. Uncoiler waxaa lagu kartaa si buuxda loo tarjumay by dhululubo danbe Haydarooliga, plc waxaa ay gacanta ku feed sare, iyo ogaanshaha photoelectric si toos ah caanuhu.\nPrevious: nidaamka adhijirrada iyo alxanka buuxda automatic for uu diidanaa mashiinka la xirrira\nNext: Birta Interlocked biibiile rito feer for biraha\n10 Ton decoiler Haydarooliga la loading gaari waayo ...\nStud Track Machine, Rolling shutter Door Roll U samaynta Samaynta Makiinado , waxaad huwataa Birta U samaynta Makiinado , Machine Step Making Tile , Sheet saqafka Machine Making Tile, Line Tube Hg50,


Kismaayo News » Wasiir Beyle oo dabagalaya mushaharaadka ay dowladda bixiso\nWasiir Beyle oo dabagalaya mushaharaadka ay dowladda bixiso\nKn: Wasiirka Maaliyadda Xukuumadda Soomaaliya Dr. C/raxmaan Ducaale Beyle ayaa soo saaray qorshe lagu dabagelayo musharaadka dowladdda isagoo digniin u diray dadka mushaarka ka qaata hey’adaha dowladda ee ku diiwaan gishan inay shaqaale yihiin, balse aanay soo xaadirin shaqooyinkooda.\nDr. Beyle ayaa sheegay inay soo ogaadaan dad mushaarka ka qaata, balse aanay aheyn shaqaale dowladda ka tirsan, kuwaasoo uu xusay inay qoreen rag siyaasiyiin ah sida uu hadalka u dhigay.\n“Waxaa soo ogaanay kuwa meelo kale ka shaqeeya, ee mushaarka dowladda qaata, kuwa dibadaha jooga ee mushaarka qaata, kuwo suuqa bakaaraha iska fadhiya oo mushaar qaata, oo aan soo xaadirin shaqada”ayuu yiri Wasiirka Maaliyadda.\nSidoo kale waxaa uu sheegay in dadkaas ay fursad siinayaan illaa dhamaadka bishan July, cidii soo xaadiri weyda shaqadeeda mushaarka laga jari doono.\n“Waxaa siineynaa fursadii u dambeysay oo ah illaa dhamaadka bisha July, dadka lacagaha sida ceyrta oo kale u qaata ee shaqooyinka aan imaan waxaa laga jarayaa lacagaha ay sida xaqdarada u qaataan”ayuu mar kale yiri Wasiir Beyle.\nWasiir Beyle ayaa sheegay in shaqaalaha dowladda ay gaarayaan illaa 5kun oo ruux, kuwaasoo uu xusay inay jiraan dad dibadaha jira oo Akoonadooda Bankiga ugu dhacda mushaarka.\nDowladda Soomaaliya ayaa dhowaan walaac ka muujiyay boqolaal qof oo ku jira liiska shaqaalaha dowladda, kuwaasoo shaqooyin kale qabsada, isla markaana aanay dowladda u shaqeyn, waxaana intooda badan ay yihiin kuwo mushaarka ka qaata.


Somalimirror.net – Warar Ku Salaysan Xaqiiq iyo Xuuraansi\nPosted on September 14, 2021 By Somalimirror No Comments on Qarax uu geystay naftii hure katirsan Al-Shabaab oo goordhow ka dhacay magaalada Muqdisho\nWararka naga soo gaaraya magaalada Muqdisho ee caasimada Soomaaliya ayaa sheegaya in qarax aad u xoogan uu goordhow ka dhacay magaalada Muqdisho ee caasimada Soomaaliya, kaas oo lala beegsaday maleeshiyaat ka tirsan DFS. Qaraxan oo uu fuliyey naftii hure ka tirsan Xarakada Shabaabul Mujaahidiin ayaa ka dhacay naxaawiga xero Nacnac oo ku taalla degmada Wadajir…\nWararka Caalamka “Qarax uu geystay naftii hure katirsan Al-Shabaab oo goordhow ka dhacay magaalada Muqdisho” »\nCiidamada Yugaandha Oo Lagu Weeraray Deegaanno Ka Tirsan Sh/Hoose.\nPosted on September 12, 2021 September 12, 2021 By Somalimirror No Comments on Ciidamada Yugaandha Oo Lagu Weeraray Deegaanno Ka Tirsan Sh/Hoose.\nCiidamada Yugaandha ee qaybta ka ah shisheeyaha dalka kusoo duulay waxay saacadihii lasoo dhaafay xarakada shabaabul Mujaahidiin kala kulmeen weeraro kala duwan kuwaas oo lagula beegsaday deegaanno ka tirsan Sh/hoose. Weerarada oo ahaa kuwa jidgal oo gaarayay illaa 2 weerar waxay Mujaahidiintu siyaabo kala duwan ugu dhigeen kolonyo ka tirsan ciidamada kuffaarta Yugaandha oo saad…\nWararka Caalamka “Ciidamada Yugaandha Oo Lagu Weeraray Deegaanno Ka Tirsan Sh/Hoose. ” »\nBreaking News, Warbixinno\nAkhriso Howlgalladii Ugu Dambeeyay Ee Xarakada Shabaabul Mujaahidiin\nPosted on September 11, 2021 September 11, 2021 By Somalimirror No Comments on Akhriso Howlgalladii Ugu Dambeeyay Ee Xarakada Shabaabul Mujaahidiin\nCiidamada xarakada Mujaahidiinta Al-shabaab ee ka howlgala wilaayaadka dhaca koonfurta dalka Soomaaliya waxay fuliyeen howlgallo siyaabo kala duwan loogu beegsaday ciidamada Shisheeye iyo kuwa Soomaaida. Howlgalka koowaad oo ahaa dagaal toos ah waxay ciidamada xarakada Mujaahidiinta Al-shabaab ku qaadeen saldhigga ciidamada dowladda ay ka samaysteen degmada Baardheere ee wilaayada Gedo. waxaana halkaas ka dhacay dagaal…\nWararka Caalamka “Akhriso Howlgalladii Ugu Dambeeyay Ee Xarakada Shabaabul Mujaahidiin” »\nPosted on September 7, 2021 September 7, 2021 By Somalimirror No Comments on Taliban oo ku dhawaaqday dowlad cusub oo Islaami ah [akhriso magacyada].\nWadatashiyo dheer kadib ayay maanta gelinkii dambe Imaarada Islaamiga ah ku dhawaaqday xukuumad cusub taasi oo maamuli doonta dalka Afghanistan. Sheekh Dabiixullaahi Mujaahid oo ah afhayeenka Taliban ayaa shir jaraa’id ku shaaciyay magacyada xukuumadda cusub. Dhammaan xubnaha xukumadda ayaa xubno ka ah xarakada Taliban waxayna ubadanyihiin saraakiil ciidan iyo mas’uuliyiin katirsanaa Xarakada. R/wasaaraha dowladda Islaamiga…\nWararka Caalamka “Taliban oo ku dhawaaqday dowlad cusub oo Islaami ah [akhriso magacyada].” »\nPosted on September 5, 2021 By Somalimirror No Comments on Saddex sababood oo ay dhici karto in loo dilay Ikraan Tahliil [Warbixin].\nWaxa aad loogu qaadaa dhigayaa baraha bulshada gabadh lagu magacaabo Ikraan Tahliil Faarax oo da’deeda lagu sheegay 23 sano, Ikraan waxaa shaqada sirdoonka u qorey taliyihii hore ee nabadsugidda Cabdillaahi Sanbalooshe gugii 2017. Sarkaaladdan geerideeda la xaqiijiyey ayaa ahayd qurbe joog intii aanay shaqada bilaabin, sidoo kale wax ay la shaqaysay xafiiska qolyaha xuquuqda bina…\nWararka Caalamka “Saddex sababood oo ay dhici karto in loo dilay Ikraan Tahliil [Warbixin].” »\nHaweeney katirsan Milliteriga Maamulka Hir Shabeelle Oo Hiiraan Lagu dilay.\nPosted on August 31, 2021 By Somalimirror No Comments on Haweeney katirsan Milliteriga Maamulka Hir Shabeelle Oo Hiiraan Lagu dilay.\nWararka ka imaanaya gobolka Hiiraan ee bartamaha dhulkeena Soomaaliya ayaa ku waramaya in maxkamadda islaamiga ee gobolkaas ay xukun dil ah ku fulisay haweeney katirsan milliteriga maamulka Hir Shabeelle. Haweeyneydan oo lagu magacaabo Anfac Xuseen ayaa waxaa gacanta kusoo dhigay ciidamada Xarakada Mujaahidiinta Al-Shabab, maanta ayaana fagaare ku yaala gobolka Hiiraan lagu toogtay. Maxaakiimta islaamiga…\nWararka Caalamka “Haweeney katirsan Milliteriga Maamulka Hir Shabeelle Oo Hiiraan Lagu dilay.” »\nPosted on August 30, 2021 August 30, 2021 By Somalimirror No Comments on Mareykanka oo 12 qof Shacab ah ku dilay duqeyn ka dhacday magaalada Kaabuul.\nWarar dheeraad ah ayaa kasoo baxaya duqeymo khasaara badan dhaliyay oo saacadihii lasoo dhaafay ka dhacay magaalada Kaabuul ee caasimadda Afghanistan. Ugu yaraan 12 qof shacab ah oo ay kamid yihiin 6 carruur ah ayaa laxaqiijiyay in ay ku dhinteen duqeynta oo ka dhacay wadada xiriirisa garoonka diyaaradaha caalamiga Kaabul iyo magaalada caasimadda…\nWararka Caalamka “Mareykanka oo 12 qof Shacab ah ku dilay duqeyn ka dhacday magaalada Kaabuul.” »\nCiidamada Yugaandha Oo Lagu Weeraray Koonfurta Soomaaliya.\nPosted on August 30, 2021 By Somalimirror No Comments on Ciidamada Yugaandha Oo Lagu Weeraray Koonfurta Soomaaliya.\nWarar dheeraad ah waxay kasoo baxayaan weerar jid-gal ah oo saacadihii lasoo dhaafay ciidamo ka tirsan shisheeyaha gaar ahaan kuwa Yugaandha iyo ciidamada dowladda lagula eegtay deegaanno ka tirsan wilaayada Sh/hoose ee dhacda koonfurta dalka Soomaaliya. Weerarka ugu horreeya oo ahaa kammiin ay diyaariyeen ciidamada shabaabul Mujaahidiin waxa uu qabsaday kolonyo ciidamo saliibiyiin ah…\nWararka Caalamka “Ciidamada Yugaandha Oo Lagu Weeraray Koonfurta Soomaaliya.” »\nSarkaal katirsanaa Sirdoonka dowladda oo Howlwadaag lagu dilay.\nPosted on August 30, 2021 August 30, 2021 By Somalimirror No Comments on Sarkaal katirsanaa Sirdoonka dowladda oo Howlwadaag lagu dilay.\nXoogag hubaysan ayaa maanta duhurkii degmada Howlwadaag ee magaalada Muqdisho ku dilay sarkaal katirsanaa sirdoonka dowladda Federaalka. Sida ay wararku sheegayaan weerar qorshaysan oo ka dhacay Suuqa Bakaaraha ayaa sababay dhimashada sarkaal muhiim u ahaa sirdoonka dowladda Federaalka ee Nabad sugidda loo yaqaan. Goob joogayaal ayaa sheegay in daqiiqado kadib ay goobta…\nWararka Caalamka “Sarkaal katirsanaa Sirdoonka dowladda oo Howlwadaag lagu dilay.” »\nCaawa waa Habeenkii guusha,\nPosted on August 27, 2021 August 30, 2021 By Somalimirror No Comments on Caawa waa Habeenkii guusha,\nGaroonka dayaaradaha Kabul waxa hadda iskuugu soo baxay kumanaan dad ah oo ay wujuuhdooda ka iftiimayso farxad aad u weyn iyo iftiin Ayagoona u dabbaal degaaya maalintooda guusha, America iyo Xulufadeeda ayaa caawa Afghanistan kadhamaaday. Ammaanka Kabul-na si dhamastiran caawa waxa ula wareegay ciidamada Imaarada Islaamiga ee Afghanistan Allah weyn ninkii aaminaa AWOOD leh ummad…\nWararka Caalamka “Caawa waa Habeenkii guusha,” »


Wasiirka Gaadiidka Oo Kulan La Yeeshay Badhasaabka Saaxil iyo Maayarka Berbera – Beegsonews-Wararka maanta\nHome WARARKA MAANTA Wasiirka Gaadiidka Oo Kulan La Yeeshay Badhasaabka Saaxil iyo Maayarka Berbera\nWasiirka wasaaradda gaadiidka iyo jidadka Somaliland Cabdillaahi Abokor Siciid, ayaa shalay magaaladda Berbera kulan kula yeeshay maamulka gobolka Saaxil iyo ka degmadda Berbera iyo masuuliyiinta laamaha dawladda ee gobolkaasi ka hawl gala.\nKulankaasi ayaa u jeedadiisu ahayd sidii loo dhaqan gelin lahaa digreetadii madaxweynaha Somaliland ee ahayd in la dar-dar geliyo bixinta hay’adihii hore loogu qoray lacagta qaadhaanka dhismaha jidka Ceerigaabo iyo Burco.\nWaxaanu wasiirku kulan la yeeshay badhasaabka gobolka Saaxil iyo maayarka Berbera Cabdishakuur Cidin, badhasaabka gobolka Saaxil Eng. Axmed Cismaan Xasan, maareeyaha wakaaladda biyaha Berbera iyo masuuliyiin kale.\nWasiirka jidadka iyo gaadiidka Somaliland C/laahi Abokor, ayaa sheegay in u jeedadda socdaalkiisu ay la xidhiidho qiimayn uu ku samaynayo hay’adaha dawladda ee gobolka Saaxil kuwoodda bixiyay lacagta dhamaystirka dhismaha waddada Ceerigaabo.\nWaxaanu yidhi, “Qalab u soo degay mashruuca dhismaha wadadda Ceerigaabo, oo ahaa Kalfaradii oo halkan (Berbera) yaalay, hawshoodii ayaanu u nimid, oo aan iyadana u soconaa.\nWaan ku faraxsanahay in aan halkan uga mahad celiyo guddoomiyaha gobolka Saaxil iyo maayarka Berbera sida niyad samaanta ah ee ay noo qaabileen, isla markaana wixii aanu uga baahnayn guud ahaan gobolka gaar ahaana degmadda ay noogala shaqeeyeen.”\nMaayarka Berbera C/shakuur Maxamuud Cidin, ayaa isna faahfaahin ka bixiyay kulanka uu wasiirka gaadiidku la yeeshay.\nWaxaanu yidhi “Wasiirku u jeedadda uu Berbera u yimid, waxa weeye waddadii Ceerigaabo oo gebagebo ah, lacagihii ku baaaqday meelihii ku qornaa.\nSida dawladda hoose, wakaaladda biyaha, haamaha shidaalka, iyo cid kastoo digreetadda madaxweynuhu saamaynaysa-ba, in uu wasiirku hubiyo in ay lacagtii wareejiyeen iyo in ay deg deg u wareejiyaan.”\nBadhasaabka gobolka Saaxil Eng. Axmed Cismaan Xasan, ayaa isna halkaas ka hadlay, waxaanu yidhi “Hawsha aad u socoteen ee daba-galka ahayd, ee lacagta loo jarayay jidka Burco iyo Ceerigaabo isku xidhayay, oo hay’adihii bixiyay iyo kuwii aan bixinba la eegayay.”\nRa’iisul Wasaare Khayre oo Washington uga qeyb galay shirka IMF iyo...


Sheekada filimka Blackmail: Irfan Khan markale wuxuu la yimid fariin adag oo daawadayaasha soo jiidatay – Filimside.net\nSheekada filimka Blackmail: Irfan Khan markale wuxuu la yimid fariin adag oo daawadayaasha soo jiidatay\nTaariikhda: April 7, 2018\nAtooraha caanka ah Irfan Khan xanuun ayuu Bollywood-ka kaga maqan yahay balse filimkiisa Blackmail ayaa sheeko ahaan siweyn loo soo dhaweeyay qaabka fariintaan reer magaalka loogu tala galay loo dhigay.\nJilaayaasha: Irrfan Khan, Kirti Kulhari, Arunoday Singh, Omi Vaidya, Gajraj Rao, Anuja Sathe, Prabhudhuman Singh Mall\nWaqtiga uu soconaayo: 2-saac iyo 19-daqiiqo\nQiimeynta fariinta filimkaan: 4/5 (Afar xidig)\nMuxuu Ku Wanaagsan Yahay Filimkaan: Fariintiisa qarsoon qaabka loo dhigay iyo bandhiga heerka sare Irfan Khan iyo jilaayaasha kale sameeyeen.\nMuxuu Ku Liitaa Filimkaa: Xoogaa waxaa yara fiicneyd in si adag loo faaf reebo wax yarna waqtiga laga dhimo.\nFariinta Filimka Blackmail Oo Kooban: Sheekada filimkaan waxay ku saabsan nolosha sedex qofood Dev (Irrfan Khan) – xaasle daacad ah, Reena (Kriti Kulhari) – marwo seygeeda qiyaameyso iyo Ranjit (Arunoday Singh) – nin jeceyl marwada la qabo ee seygeeda qayaameyso.\nBalse wax walbo waxay isbadalayaan marka Dev (Irrfan Khan) uu ogaado in xaaskiisa ay qayaanto sidoo kalena qof kale xiriir qarsoodi ah la leedahay.\nDev (Irrfan Khan) sedex arin midkood inuu ku dhaqaaqo ayuu go’aan ku gaaraa waxayna sedexd arin kala yihiin: Xaaskiisa inuu dilo, Ninka xaaskiisa gogolka dhaafka la sameeyo inuu dilo ama inuu hanjabaad u geesto noloshana ku ciqaabo ninka xaaskiisa xiriirka la leh.\nDev (Irrfan Khan) wuxuu dooranaa inuu ku dhaqaaqo qorshaha sedexaad oo ah inuu nolosha ku dhibo, rakaatana galiyo ninka xaaskiisa xiriirka la leh.\nBalse Dev (Irrfan Khan) sida uu wax u rabay si ka duwan ayay u dhacayaan, kadibna waxaa meesha kasoo baxeyso in afar qofood rakaato is galiyaan weliba Dev (Irrfan Khan) isaga naftigiisa waxaa rakaato lagu galinaa in la ceebeesto xaaskiisa gogolka dhaafka ay ku lug leedahay!\nHaddaba qaybaha dambe filimkaan waxaa loo daawan doonaa dhamaan doorarka filimkaan ugu muhiimsan inay rakaato is galiyaan qof walbana qof kale isku dayo inuu nolosha ku ciqaabo ayadoo Dev (Irrfan Khan) xujooyin badan kusoo baxayaan.\nMaxaa Laga Yiri Fariinta Filimka Blackmail: Waxaa amaan weyn mudan Parveez Sheikh sida uu sheekada filimkaan cabsida mugdiga ah iyo shactirada u dhigay wuxuuna door walbo ka dhigay mid adag qoraal ahaan.\nDirector Abhinay Deo isagana sheekada si wacan ayuu isugu daba riday asigoo ka dhigay mashruucaan dhacdo kasto inaan laga xiiso dhigeyn sidoo kalena min bilaaw ilaa dhamaad aad sugeysid waxa xiga ee dhici karo oo aan la sadaalin karin.\nBandhiga Jilaayaasha Filimka Blackmail: Haddii aad heesatid jilaa Irfan Khan oo kale damaanad ayaad u heestaa in fariin walbo si heer ah loo jili karo, Irfan wuxuu mudan yahay Blackmail abaal marino kala duwan lagu siiyo waana mid ka mid ah bandhigyadiisa ugu wanaagsan oo sii badanayaan.\nKriti Kulhari iyadana door wacan ayaa filimkaan laga siiyay balse waxaa siweyn u hareeyay Irfan Khan inkastoo dadaalkeeda bandhig ahaan uu wacan yahay.\nArunoday Singh isagana door wacan oo mada daalo leh ayaa filimkaan laga siiyay waana qofka labaad ee saameyn ahaan Irfan Khan kusoo xigo waana jilaa Bollywood-ka ka faa’iideesan karaan.\nDivya Dutta iyadana door adag ayay filimkaan ku leedahay waxayna ku mataleysaa marwo muran badan oo aan hadalka la gambanin.\nGunaanad: Director Abhinay Deo oo horey u sameeyay filimkii hirgalay Delhi Belly markaan fariintiisa heerka sare ah wuxuu u dhiibtay Irfan Khan oo isagana siweyn ugu hagar baxay.\nFilimka Blackmail waa mid dadka reer magaalka soo jiidan doono ganacsigiisana ku xadidan magaalooyinka waa weyn balse fariintiisa mid xadidan ayay noqon kartaa madaama uu ka hadlaayo gogol dhaaf waxaana macquul ah in qoys walbo uusan daawanin filimkaan taasi oo ganacsigiisa xadidi doonto.\nFadlan hoos ka daawo goos gooska filimka Blackmail:\nAsc filimside irrfan Khan asuu jiran muusameeyay filimkaaan\nMaya inta uusan xanuunka kusoo bixin ayuu duubay.


Wargeyska The Reporter ee ka soo baxa magaalada Addis Ababa Madaxweynaha JSL Muuse Biixi Cabdi Cabdi, ayaa sheegay inaanay Soomaaliya xaq u lahayn inay soo farogeliso arrimaha Somaliland, waxaanu sheegay in Somaliland tahay qaran ka madaxbanaan Soomaaliya. | Biyoguurenews.com\nHome Wararka Wargeyska The Reporter ee ka soo baxa magaalada Addis Ababa Madaxweynaha JSL...\nWargeyska The Reporter ee ka soo baxa magaalada Addis Ababa Madaxweynaha JSL Muuse Biixi Cabdi Cabdi, ayaa sheegay inaanay Soomaaliya xaq u lahayn inay soo farogeliso arrimaha Somaliland, waxaanu sheegay in Somaliland tahay qaran ka madaxbanaan Soomaaliya.\nMadaxweynaha JSL Muuse Biixi Cabdi Cabdi, ayaa sheegay inaanay Soomaaliya xaq u lahayn inay soo farogeliso arrimaha Somaliland, waxaanu sheegay in Somaliland tahay qaran ka madaxbanaan Soomaaliya.\nMadaxweyne Biixi oo la weydiiyay xidhiidhka isbedelay ee Itoobiya iyo Ereteriya iyo suurtogalnimada tartan ay dekedda Berbera la galaan dekedaha Ereteriya ee Casab iyo Musawac oo la filayo in Itoobiya isticmaasho, wuxuu sheegay in xidhiidhka\nwanaagsanaadanay ee Itoobiya iyo Ereteriya uu u arko talaabo wanaagsan, “Waxaanu u aragnaa talaabo togan.” Ayuu yidhi Madaxweynuhu isagoo raaciyay, “Itoobiya waxay badeecadaheedu u baahantahay in ka badan 10 dekeadood.” Ayuu yidhi Madaxweynaha Somaliland.\nPrevious articleDaawo Qaar kamida dadwaynaha Berbera oo ka hadlay dhagax dhigii dekada cusub ee dp world dhisayso\nNext articleWasiirkii Hore Ee Ganacsiga Iyo Warshadaha Somaliland Ahmed Cali Ubaxle ayaa waraysi ay layeelataya shabakada Hadhwanaagnews kaga hadlay arimo badan oo ay kamid yihiin isbedelka geeska Afrika iyo siyaasada Somaliland.


Xildhibaanad Ubah Abdulahi Aden Oo ka hadashey dhibka ay leedahey arga gaxisada. Iyo sidey u wanaagsan tahey in laysla wada shaqeeyo | Wardoon Wardoon.net - Somali News\nXildhibaanad Ubah Abdulahi Aden Oo ka hadashey dhibka ay leedahey arga gaxisada. Iyo sidey u wanaagsan tahey in laysla wada shaqeeyo\nMa lagu baraarugsan yahey waxa ay tahey argagaxisada?!\nSida lala socda dhowrkii asbuuc ee u dambeeyay waxaa warbaahinta dalkan aad looga hadlayay wareysigii lala yeeshey Ubaydullah Hussain iyo waxyaaalihii uu ku yiri wareysigaa. Ninkan oo afhayeen u ah urur muslim ah ee dalkan ka jira ayaa wareysigiisii ku muujiyay in ay taageersan yihiin kooxdaan ISIS iyo ficilada ay ku dhaqmayaan.\nAad baa looga soo horjeestay taageeridaa. Dad badan ayaa arintaa ka hadley oo cambaareeyay taageeridaa uu ninkaa muujiyay iyo ficilka bini’aadanimada ka baxsan ee ISIS ku sameynayaan umadaha kale iyagoo magaca islamnimo adeegsanaya.\nMudaaharaad weyn oo arintaa looga soo horjeedo waa tii dhawaan la qabtey. Umado kala gedisan oo qaarkood ka socda masaajidyada ayaa arintaa ka hadley. Inkastoo dhibkaan argagaxisada ay dad qaarkii ku saleeyaan inuu quseeyo dhul ama jinsiyad gooni ah, hadana waa tan caruurtayada ay ku biirayaan oo ay ku dhimanayaan! Aad bey farxad u ahaan laheyd hadii dad ka socdaa masaajidada ama ururdada soomaliyeed ay ka dhex muuqnaan lahaayeen cambaareyntaa balaaran ee la muujiyay.\nHadaba Somali ma ku baraarugsan tahey waxa ay tahey argagaxisada iyo dhibka ay leedahey?\nSomalida dalkan waxaa lagu tilmaaman iney yihiin bulshada uga tira badan markii jinsiyadaha kale loo fiiriyo. Waxaa kaloo lagu tilmaamaa iney yihiin umad ka dhex muuqata bulshada dhan walba. Umad aan u baahnaaneyn 10 sano iney ku qaadato sidey u soo dhex geli lahaayeen umadaha kale marka loo bar bandhigo jinsiyadahii kale eek a horeeyay.\nIyadoo taa jirta ayay hadana dhibaatooyin kale iska jiraan, sida dhibkan qarsoon ee argagaxisada ama radikalisering loo yaqaan. Ilaa dad lagu qiyaasasyo 50-60 dhalinyaro muslimiin ah ayaa ku biirey dagaalkaa oo ilaa 4-5 loo malenayaa ineey yihiin somali.\nSanadkii hore waa tii labo gabdhood oo walaalo ku biirey dagaalkii Syria;\nNin kaloo somali/norwegian waa tii lagu diley qarxii Nairobi; Ninkii lagu diley http://www.nrk.no/verden/nordmann-drept-i-somalia-1.7561047.\nHadaba su’aasha u baahan in leys weydiiyaa ayaa ah waa maxey sababta iyo baahida keeneysa in caruurtayada ay ku biiraan kooxahaa? Sideese looga hortegi karaa dhibkaa? Aadna ku ogaan kartaa markaa uga baqdo inuu ilmahaagu ku biirey dhankaa?\nDhibkan argagaxisada waa dhib aduunka ku cusub. Siyaabooyin kala gedisan loo maleenayaa iney sababtey. Balse xalinteed cid jawaab cad u heysaa ma jirto. Waxaase la og`yahey hadii meelo badan la is kala wada shaqeeyo sida iskuulaadka, walaadiinta iyo masaasjiyada, ay keeni karto in uu dhibkaa laga hortegi karo.\nMasaajidada Oslo howl weyn oo culus ayay bulshada u hayaan. Duruusyo kala gedisan ayaa laga bixiyaa, muxaadarooyin ayaa lagu qabtaa, gudiyo kala gedisan ayaa howlo kala gedisan haya sida gudiga dhalin yarada ama gudiga ka shaqeeya barnevern-ka Ama Caruurta.\nMasaajidada Somalida ee Oslo waxey sheegeen in ay arintaan argagaxisada ay aad uga hadlaan. Loogana hadlo salaadaha, shirarka iyo muctamarada ay qabtaan. Wacyi gelintaa balaaran waa mid loo baahan yahey. Balse waxaa wanaagsan in howsha weyn ee la qabto aysan ku koobnaan 4.darbi ee masaasjdka iyo bulshada loo hayo.\nAduunka waxaa maanta laysku kala reebey dhanka warbaahinta. Oo ninkii ka maqan dhankaa, fartaa ku mudan. Dhibkan radikaliseringan madaaba uu noqdey dhib diimeed oo islamnimo ah, hadana masaasjiyada somaliyeed lagu tilmaamayo iney yihiin kuwa xiran waa muhiib in ay isku dayaan oo ay u muujiyaan wax qabadkooda umadaha kale. Markaad ogsoon tahey waxa uu qabto masaajidku, wey fudud tahey inaad difaacdo oo laysla shaqeeyo.\nSomaliyeey TOOS oo ku dadaal inaan caruurtaada, mustaqbalkii somaliya aan nalaga HABAABIN.\nWD : Xildhibaanad Ubah Abdulahi Aden


Go’aano ka soo baxay Golaha Hawlfulinta DDS oo ku saabsan goobaha aanu xuduuda la wadaagno Deegaanka Canfarta – Xeernews24\nGo’aano ka soo baxay Golaha Hawlfulinta DDS oo ku saabsan goobaha aanu xuduuda la wadaagno Deegaanka Canfarta\n3. Mai 2019 /in Qormooyin/Articles /von admin\nSida la wada ogsoonyahay, hoggaamin dano gaar ah lahaa oo ku jiray Dawlada Federaalka iyo tan Deegaanka Soomaalida oo iskaashanaya ayaa waxay go’aamiyeen in saddexda Magaalo ee Soomaaliyeed ee kala ah Garba-ciise, Cundhufo iyo Cadeytu si aan waafaqsaneyn dastuurka dalka loogu daro deegaanka Canfarta.\nWadatashi ballaadhan kadib waxaa la isla gartay illaa inta Dawlad cadaalad ku shaqeysa oo ay ka go’antahay dhaqangalinta dastuurka Federaalka ay ka dhalaneyso dalkeena in lagu dadaalo sidii Shacabkaas baahan Deegaanka Canfarta wax looga soo goyn lahaa Nabadgalyana lagu heli lahaa. Waxaana Dawlada Federaalka loo gudbiyey Qoraal ka turjumaya sidii Xuquuda Shacabkaas ku dhaqan 3da magaalo ee dhinaca Bulsho dhaqaale iyo dhinaca siyaasadeedba loo sugi lahaa. Qodobada lagu daray heshiiskii ay kala saxeexdeen Deegaanka Soomalida iyo Deegaanka Canfartu taariikhdu marka ay ahayd 2/04/2011 T.I waxaa ka mid ahaa\n1. In ay shacabka 3da magaalo ku dhaqan iskood isku maamulaan oo ay yeeshaan hay’adaha sharci dejinta, sharci fulinta iyo garsoorka,\nHaseahaatee, in kastooHeshiiskii kadib in mudo ah 3da Magaalo iyo nawaaxigooda nabadgalyo lagu helay oo dilkii iyo dhaawicii joogtada ahaa yaraaday balse Deegaanka Canfartu uu ku guul daraystay inuu sidii loogu talagalay u fuliyo Heshiiska. Ilaalin la’aanta Xuquuqda shacabka kasakow, Booliska gaarka ah (Liyu Booliska) Dawladda Deegaanka Canfartu waxay shacabka rayadka marar badan kula kaceen xasuuq iyo barakicin ballaadhan. Waxaa intaas dheer in Ciidamada Liyu booliska Deegaanka Canfartu u soo gudbeen gudaha Deegaanka Soomalida islamarkaana dil, dhaawac iyo barakicin u geysteen Shacabka Soomaaliyeed ee goobaha Xuduuda aanu la wadaagno Deegaanka canfarta degan. Waxaana xusid mudan Xasuuqii Liyu Booliska Deegaanka Canafarta, Jabhadaha mucaaradka ah iyo kooxo Isbadalka Dalkeena ka hana qaaday awgeed ku waayey danahoodii gaarahaaned oo iskaashanaya xasuuqii ay u geysteen shacabka degan Qabalaha Madane ee Degmada Ma’ayso iyo Shaqaalihii Hay’adda Save the Children ee adeeg samafal ah ku hawlanaa ee sida sharci darada ah looga qabtay Qabalaha Danlahelay oo ka tirsan Degmada Afdem ee DDS oo illaa hadda Jeelasha Deegaanka Canfarta ku xidhan.\nDhanka kale, laga bilaabo intii Isbadalku ka hanaqaaday Deegaankeena, Xukuumadu waxay dadaal ugu jirtay sidii hab waafaqsan datsuurka dalka oo ku saleysan Dimuqraadiayad, Nabadgalyo iyo adkeynta walaatinimada labada shacab xal waara loogu heli lahaa cabashooyinka shacabka soomaaliyeed ee degan 3da Magaalo iyo nawaaxigooda. Haseahaatee, Dawladda deegaanka Canfarta waa laga waayey jawaabtii ku habboonaa. Sidoo kale, Hay’adaha Federaalkuna waxay ka gaabiyeen sugida amaanka shacabka ku dhaqan goobaha xuduudaha Deegaanka Soomaalida iyo Deegaanka Canfarta.\nHaddaba, waxaa lagama maarmaan noqotay inuu Golaha Hawlfulinta DDS qiimeeyo xaalada Bulsho-dhaqaale iyo tan Nabadgalyo ee shacabka Degmooyinka Afdem, Gablalu iyo Ma’ayso iyo sidoo kale habkii loo fuliyey qodobadii heshiiska ku xusnaa. Falanqeyn qoto dheer kadibna wuxuu Goluhu cod buuxa ku ansixiyey Qodobada hoos ku xusan.\n1. Dawladda Deegaanka Soomaalida waxaa ka go’an in si buuxda loo dhaqangaliyo dastuurka Dalka. Sidoo kale, waxay ka soo horjeedaa wax kasta oo lid ku ah Dastuurka. Sidaasdarteed, Golaha Hawlfulintu waxay iskuraaceen inuu Heshiiskii lagu wareejiye 3da Magaalo ee kala ah Garba-ciise, Cundhufo iyo Cadeytu ahaa mid aan waafqsaneyn Dastuurka Dalka iyo rabitaanka Shacabka laguna fuliyey si juujuub ah oo ay ka danbeeyeen koontarabaadhistayaal adeegsanayay awood Dawladeed.\n2. Dawladda Deegaanka Canfartu waxay ku guul dareysatay sugida xuquuqda Shacabka Soomaaliyeed ee sida sharci darada ah loogu wareejiye gaar ahaan dhinaca fulinta Qodobadii heshiiska ku cadaa iyo sugida amniga shacabka;\n3. Laga bilaabo maanta oo ay taariikhdu tahay 25/08/2011 T.I Xukuumadda Dawlada Deegaanka Soomaalidu waxay ka noqotay heshiiskii ay kala saxeedeen Maamuladii hore ee labada dawlad Deegaan ee ku saabsanaa 3da Magaalo oo markiisii horeba aan Dastuurka ku saleysneyn;\n4. Iyadoo lala kaashanayo Hay’adaha amniga ee Federaalka DDS waxay mas’uuliyad ka saarantahay sugida amniga Shacabka Soomaaliyeed ee ku dhaqan 3da Magaalo ee kala ah Garba-ciise, Cundhufo iyo Cadeytu. Sidoo kale, Golaha Hawlfulinta ee DDS wuxuu go’aamiyey inay Hay’adaha Deegaanku gaadhsiiyaan adeegyada aasaasiga shacabka ku nool aagaas.\n5. iyadoo lala kaashanayo Hay’adaha samafalka iyo Dawldda Federaalkaba in gargaar deg deg ah oo dhinaca baniaadanimada la gaadhsiiyo shacabka ku dhaqan 3da Magaalo iyo nawaaxigooda;\n6. Dawladda Deegaanka Canfartu waa inay si deg deg ah xabsiga uga sii deysoo Shaqaalaha Hay’adda save the Children, Dhalinyarada, Haweenka iyo Odayaasha Soomaaliyeed ee sida sharci darada ugu xidhan Jeelasha Deegaanka Canfarta, kuna soo wareejiso DDS;\n7. Iyadoo lala kaashanayo Hay’adaha Caddaalada ee Federaalka waa in sharciga la horgeeyo Shaqsiyaadkii tacadiyada galay ee ka danbeeyey Dilalkii, dhaawacyadii, dhaciii iyo barakicintii shacabka loo geystay;\n8. Inay Hay’adaha amniga ee DDS adkeeyaan amaanka goobaha xuduudaha iyagoo aan ka gudbeyn Xuduuda Deegaanka, islamarkaana ay shacabka ka difaacaan weerar kasta oo lagu soo qaado.\nhttps://www.xeernews24.com/wp-content/uploads/2018/08/52.jpg 194 259 admin https://www.xeernews24.com/wp-content/uploads/2017/06/xeernews-1.png admin2019-05-03 18:55:262019-05-03 18:55:26Go’aano ka soo baxay Golaha Hawlfulinta DDS oo ku saabsan goobaha aanu xuduuda la wadaagno Deegaanka Canfarta\nDaawo dawladda Deganka Soomaali-State oo maanta ku talaabsaday arin taarrikhda... WAX KA OGOW SIDII LAGU ABOOBAY DHULKA SOOMALIDA EE CADAYTI, CUNDHUFO,GARBA CIISE,...


Gambia oo ka baxday ururka barwaaqasooranka - BBC News Somali\nGambia oo ka baxday ururka barwaaqasooranka\nImage caption Khariidada: Dalka Gambia\nMadaxweynaha dalka Gambia Yahya Jammeh ayaa ku dhawaaqay in dalkiisu uu go'aansaday in uu ka baxo ururka barwaaqosooranka ee Commonwealth oo ilaa 48 sano ay xubin ka ahayd, sababtana waxay ku sheegeen in ururka u yahay mid u taagan isticmaarkii hore.\nDalka Gambia ee Afrikada Galbeed waxa uu ka mid ahaa 54-ka xubnood ee ururkaasi barwaaqosooranka oo uu hoggaamiyo dalkan Ingiriiska, una badan dalalkii hore u ahaan jirey mustacmaraadkii boqortooyada Ingiriiska, waxana ururka Commomwealth la asaasay sannadkii 1931.\nGo'aanka madaxweynaha Gambia oo laga shaaciyey telifishannada dalkaasi, laguma sheegin faahfaahin kale oo ku saabsan sababaha Gambia uga baxday ururka, marka laga reebo inay sheegtay in aanay doonayn in ay ka sii mid ahaato urur u taagan guumeysigi hore.\nHasse ahaatee laba sano ka hor ayaa madaxweyne Yahya Jammeh uu ku eedeeyey Ingiriisku inay gacan siinayaan mucaaradka isaga ka soo horjeeda.\nDawladda Ingiriisku waxay sheegtay inay ka xun tahay go'aanka haatan ay gaadhay Gambia ee ay kaga baxada ururka Commonwealth.\nSannadkan horraantiisiina, warbixin ka soo baxday xafiiska arrimaha debadda ee Ingriiska ayaa Gambia aad ugu dhaleexcaysay heerka dharitaanka xuquuqda banii'aadamka oo la sheegay inay aad ugu liitaan. Kalhorena, hey'adda Amnesty International waxa aad u durtay xuuqul-Insaanka dalka Gambia, oo ay ka mid tahay dilkii sagaal maxaabiis ah.\nMadaxweyne Yahya Jammeh waxa uu inqilaab milateri ku qabsaday Gambia sannaddii 1994.


Sawirro: Jabuuti oo gaashaanka u daruurtay hubka la sheegay in Soomaalia loo soo mariyo. – Xeernews24\nSawirro: Jabuuti oo gaashaanka u daruurtay hubka la sheegay in Soomaalia loo soo mariyo.\nSidda aan wararkeena hore ku sheegnay dowlada Jabuuti ayaa lagu eedeeyay in ay Hubka sharci darada ah soo galiso gudaha dalka Soomaalia kuwaa oo si sahlan ugu gacangala maleeshiyaadka Al-Shabaab.\nHubkan oo noocyo kala duwan leh ayaa la sheegay in si fudud ay ku helan Al-Shabaabka, iyagoo u adeegsada gumaadka ay ku hayaan shacbiga iyo dagaalka ay kula jiran dowlada Soomaalia.\nWarbixin ay soo saartay sharkadda laga leeyahay Dalka Ingiriiska ee EXX Africa, ayey ku sheegtay in saraakiil ka mid ah dowladda,Ganacsato iyo xubno kale ay si dadban hub sharci darro ah ku geliyaan Soomaaliya.\nDowladda Jabuuti oo ka duuleysa eedeymaha Hub galinta Soomaalia ayaa iska fogeysay warbixinta EXX Africa, waxa ayna tilmaantay inaanu jirin Hub sharci daro ah oo ay galiso dalka Soomaalia.\nQoraal ka soo baxay Wasiirka arrimaha dibadda Dalka Jabuuti, Maxamuud Cali Yuusuf ayuu ku difaacay dalkiisa waxa uuna waxkama jiraan ku sheegay eeda loo jeedinayo ee ku aadan Hubka sharci darada ah.\nWasiir Maxamuud ayaa sheegay inaanu raad laheyn warbixinta laga diyaariyay Jabuuti islamarkaana dalkiisa uu ka go’anyahay nabadda iyo deganaanshaha Gobolka.\nSidoo kale, Wasiirka ayaa tilmaamay inay muhiim tahay in baahinta warkaasi loo helo cadeymo, waxa uuna ka gaabsaday inay suuragal tahay in Ganacsatada dalkiisa ay si qarsoodi ah Hubka ugu soo raraan Soomaalia.\nHaddalka, Wasiir Maxamuud ayaa kusoo beegmaya xili EXX Africa ay muujisay in cadeymo hubaal ah ay u heyso in dowlada Jabuuti ay Hubka si sharci daro ah ku galiso Soomaalia.\nhttps://www.xeernews24.com/wp-content/uploads/2018/09/Hub-10.jpg 300 400 admin https://www.xeernews24.com/wp-content/uploads/2017/06/xeernews-1.png admin2018-09-18 17:32:582018-09-18 17:32:58Sawirro: Jabuuti oo gaashaanka u daruurtay hubka la sheegay in Soomaalia loo soo mariyo.\nDAAWO; ceebta Xildhibaan reer Saylac ah oo Dhakhatarka digfeer la dhigay ka... Daawo kacdoon istaadhmay iyo Qoomiyadihii Aan Oromada ahayn oo Is Bahaystay...


Sidee wax u dhex-mareen reerka ninka Muqdisho lagu gubay iyo reerka gabadha laga guursaday? (Warbixin) - Caasimada Online\nHome Warar Sidee wax u dhex-mareen reerka ninka Muqdisho lagu gubay iyo reerka gabadha...\nSidee wax u dhex-mareen reerka ninka Muqdisho lagu gubay iyo reerka gabadha laga guursaday? (Warbixin)\nDil noociisa oo kale uusan waayadan soo marin Soomaaliya ayaa laga soo sheegay magaalada Muqdisho, kaasoo loo gaystay allah u naxariistee marxuum ka soo jeeda beesha Jareer weyne oo la yiraahdo Axmed Mukhtaar Saalax.\nNuur Maki Muunye oo ka mid ah ehelada marxuumka ayaa BBC u sheegay in arrintu ay ka dhalatay guur dhex maray wiil ka soo jeeda reerahooda oo ay ilmo adeer ahaayeen marxuumka, iyo gabar u dhalatay beel ka mid ah beelaha hubaysan ee Muqdisho dega.\n“Odayaal ayaa isaga yimid arrinta oo ka wada xaalay, sidaa darteedna waxay go’aan isla gaareen reerka ay gabadhu ka dhalatay, hase yeeshee gabadha hooyadeed iyo abtiyaasheed ayaa ka biyo diiday, kuwaasoo bam gacmeed adeegsaday” ayuu yiri Nuur.\nWuxuu intaa ku daray in la xiray dadkii falka lagu tuhmay inay gaysteen oo ay ku jirto gabadha hooyadeed, laakinse “odayaashii dhinaca abtiyaasha” ay wacad ku mareen in “talaabo ficil ah ay ka qaadi doonaan xarigaas”.\nTalaabadaas ayuu sheegay in ay noqotay in weerar lagu qaado Axmed Mukhtaar Saalax oo ay weeraraan “dad gaaraya 15 qof, kuwaasoo ku hubaysnaa middiyo baangado iyo eebooyin” ayuu yiri.\nWuxuu intaa raaciyey in “baasiin lagu shubay, ka dibna la gubay”. Laakinse ma cadda in markii uu dhintay meydkiisa la gubay, ama isagoo nool dab la qabadsiiyey.\nArrintan ayaa tan iyo shalay aad looga hadal hayey baraha bulshada, gaar ahaan Facebook, ayadoo la soo dhigay sawirro aad looga naxo oo muujinaya jirka marxuumka oo gubtay.\nNuur wuxuu BBC u sheegay in meydka Axmed Mukhtaar Saalax aan ilaa hadda la duugin, “ilaa iyo inta sharciga laga hor keenayo dadkii dilkiisa ka dambeeyey”.\nHore ayaa waxaa u dhacay in dad loo dilay sababo la xiriira guur ay is guursadeen qabaa’il aan hore isu guursan jirin, laakin in meyd ama qof nool la gubo ayaa ah arrin ugub ah oo aan meelna ka soo galin diinta islaamka iyo dhaqanka Soomaaliyeed.\nInkastoo uu Nuur Maki Muunye sheegay in dad loo xirxiray, haddana nooma suurto galin in aan Booliska helno, si aan uga xaqiijinno in ay jiraan dad loo qabtay kiiskan.


Beeraleyda Timirta Puntland iyo Warbixinada Radio Daljir (sawiro) – Radio Daljir\nBeeraleyda Timirta Puntland iyo Warbixinada Radio Daljir (sawiro)\nLuulyo 28, 2018 8:13 g 0\nWarbixintu waxa aan dabagali doonaa ballanqaadka beeroleyda timirta Puntland oo ballanqaadaya in ay haqab tiri karaan baahida timireed ee gobolka waqtiga dhow iyo tan Soomaaliya oo dhan waqtiga fog.\nWaxa aan sidoo kale shacabka iyo maamulka Puntland la qaybsan doonaa baahida aqooneed iyo midda qalab ee haysata beeraleyda gobolka. Waxaan kale oo dhegaystayaasha Daljir iyo maamulka Puntland u iftiimin doona gubashada sii siyaadeysa ee beeraha timirta ee gobolada Bari iyo Gardafu iyo gacan-ka-geysashada sidii looga hortagi lahaa gubashada beeraha, dhan aqooneed iyo dhan qalab.\nWarbixintan waxaa labadaas gobol nooga soo diyaariyey Xasan Heykal. Haddana aan idin la qaybsano masawiro hordhac u ah warbixinada Beeraleyda Timirta Puntland.\nMaqaalo Kale 248 Wararka 17774


Soomaali ka soo Horjeedo Duqeynta Gedo oo Ingiriiska ku Mudaaharaadey – Xogmaal.com\nSoomaali ka soo Horjeedo Duqeynta Gedo oo Ingiriiska ku Mudaaharaadey\nBy MN\t Last updated Jun 15, 2021\nBoqolaal Soomaali ah oo ka kala yimid gobollada Ingiriiska ayaa maanta isugu soo baxay magaalada London ee dalka Ingiriiska. Dadka oo ka mudaaharaadayey duqaymaha Kenya ay ku hayso Soomaaliya, gaar haan Jubbaland ayaa hortagey xarunta iyo hoyaga Raysal Wasaaraha dalkaas ee Down street 10 loo yaqaan.\nSoomaalida oo qaarkood ka yimid degaanada Midwest loo yaqaan ee ay Birmingham iyo Leicester ay ka mid ka yihiin ayaa muujiyey sida ay uga soo horjeedaan duullaanada sharci darrada ah ee ay Kenya ka wado koonfurta Soomaaliya. Dibadbaxayaasha ayaa iskudarey erayo ay ku dhawaaqayeen iyo calaamado ay fariimo ku soo qorteen oo ay dareenkooda ku muujinayeen.\nFariinta mudaaharadaayaasha ayaa ku socotey dhowr meelood oo kala duwan. Marka koowaad waxaa ay fariimahoodu ku socdeen dowlada Ingiriiska iyo bulshada caalamka oo la ogeysiinayey in waxa ay Kenya ka wada Soomaaliya aysan ahayn wax la aqbali karro. Marka xigana waxaa ay fariintaa si toos ah ugu dirayeen dowlada Kenya oo loo muujiyey in ay Soomaalidu ka raali ahayn waxa ay ku dhaqmeyso, dal iyo dibadna laga mudaaharaadayo. Ugudanbeynna waxa fariin loo dirayey dowlada Soomaaliya oo laynta shacabka ay Kenya dhibaateysan aan sidii ku habooneyd uga jawaabin.\nDowladda Braasiil oo Madowga Dalkeeda Ugaarsaneyso\nShirka Biden iyo Butin oo ay Dunidu Dhowreyso


Warbixin & Sawirro: Kulanka 2aad ee warbaahinta iyo laamaha amaanka Puntland - MAP\nHome » Warbixin & Sawirro: Kulanka 2aad ee warbaahinta iyo laamaha amaanka Puntland\nUrurka Warbaahinta Puntland ee MAP ayaa xarunta PDRC Garowe ku soo gabogabeeyay kulanka 2aad ee warbaahinta iyo laamaha amaanka oo socday laba maalmood (1-2 November, 2018).\nWasaaradda warfaafinta, saraakiisha booliska, garsoorayaal, qareeno, daladda PUNSAA iyo saxafiyiin ayaa ka qaybgalay kulankan daba socday mid horey u qabsoomay May, waxana ujeedku ahaa xoojinta xiriirka warbaahinta iyo laamaha amaanka.\nGuddomiyaha ururka warbaahinta Puntland Mohamed Dahir Caynsane ayaa bilowgii sheegay in shirkan ku soo begeen maalinka caalamiga ah ee la-dagaalanka tacadiyada ka dhanka ah saxafiyiinta, isagoo ka codsaday dowladda Puntland inay dhowraan madax banaanida saxaafada iyo karaamadda suxufiga.\nCaynsane waxa uu sheegay in saxaafadda Puntland markasta u taagantahay ilaalinta iyo xoojinta nabadgelyada iyo xasiloonida Puntland, isagoo ka codsaday garsoorka iyo dowladdaba inay dhowraan xeerka warbaahinta Puntland oo ay dabaqaan.\nTaliyaha ciidanka madaxtoyada Puntland G/Sare Abdirashid Abdirahim Kabtan ayaa dhankiisa xusay in saxaafadda iyo booliskuba bud-dhig u yihiin horumarka iyo xasiloonida dalka islamarkaasina muhiim tahay in saxaafadu anshaxa dhowrto laamaha amaankuna ay u hagaansaman shururcda iyo xeerarka degsan.\nAhmed Awil Jama guddomiyaha guddiga amaanka wariyaasha ayaa warbixin kooban madasha ka jeediyay oo uu ka sheegay in tan iyo May 2018 ay dhameyen iyagoo MAP kaashanaya ku dhowaad 30 kiis oo la xariira warbaahinta iyo saxafiyiinta.\nMahad celin ayuu u soo jeedshay laamaha amaanka iyo wasaarada warfaafinta oo gacan ka siiyay fududeynta shaqadooda, waxana uu ka codsaday laanta dambi barista inay xil iska saarto dabagalka kiisaska wariyaasha iyo guud ahaan badqabkooda.\nDhankiisa ayuu guddomiyaha daladda PUNSAA Faisal Ahmed Warsame tilmaamay dadaalada MAP ay wado oo lagu horumarinayo saxaafadda, isagoona ku booriyayguddiga sare ee warbaahinta Puntland inuu dhexda u xirto dardargelinta hawsha warbaahinta.\nAgaasimaha xarunta PDRC Garowe waxa uu saxaafadda iyo laamaha amaankaba ka dalbaday inay meel uga soo wada jeestaan xaalada kala-guurka ah ee inagu soo food leh.\nTaliyaha Ciidanka Booliska Puntland Gen. Muxyidiin Ahmed Musse oo furay kulanka ayaa saxaafada ugu yeeray inay anshaxa mihnadda dhowraan islamarkaasina laamaha amaanka faray inay hawlwadeenada warbaahinta shaqadooda ugu fududeyaan.\nInta uu socday shirku waxa la soo bandhigay cutubyo ka mida xeerka warbaahinta Puntland oo dhinac socday dastuurka Puntland, kan DF Somalia iyo xeerka ciqaabta gaar ahaan qodobadka 452 oo dood badan ka dhex dhaliyay ka qaybgalayaasha.\nDhamaadkii kulanka waxa ka soo baxay qodobo ay ka mid yihiin joogteynta wacyigelinta iyo xiriirka khuseeya warbaahinta iyo laamaha amaanka, dhowrista iyo ku dhaqanka xeerka warbaahinta Puntland, helida afhayeen dowladeed oo u saxaafadda u warbaxsha xiliyada xasaasiga ah.\nWasiirka warfaafinta Puntland Mudane Abdi Hirsi oo soo xiray kulanka waxa uu baraarujiyay muuhiimada ay leedahay warbaahinta oo uu cadeeyay inay tahay mid u adeegta bulshada, isagoo ku daray in laga doonayo markasta inay maslaxada guud u istaagaan iyo ka shaqeynta nabadgelyada.


Tahriibayaal Doon ay la degtay oo faraantigooda arooska badda laga helay | Gaaroodi News\nSawirka Faraantiga badda laga dhex helay\nMarkii kooxaha gurmadka iyo samatabixinta ay badda Mediterranean-ka ka heleen labo faraanti oo ah kuwa arooska, waxay u maleynayeen in dadkii lahaa ay badda ku dhinteen.\nShaqaalahani gurmadka ayaa faraantiyadani oo boorso yar ku jiray islamarkana aan wali degin oo dhinac ka quusay ka helay meel ay dooni ku degtay halkaasi oo ay 5 qof ku dhinteen.\nBalse waxay sawiradan la wadaageen shaqaalaha gargaarka ee ku sugan Taliyaaniga, kuwaasi oo muhaajriintii badda ka soo gudbay waydiiyay.\nWaxaa la yaab noqotay, in la helo dadkii iska lahaa labadan Faraanti.\nWaxay noqdeen lamaane dhalinyaro ah oo u dhashay dalka Algeria.\nLamaanahaasi oo lagu kala magacaabo Axmed iyo Doudou oo aad ugu farxay arrintan ayaa imika lagu wadaa in loo geeyo faraantiyadooda oo ay markii hore ka samreen islamarkana u haysteen inay lumeen.\n“Markii aan sawirka baahiyay uma maleynayn in la helayo ciddii boorsadani iska lahayd,” waxaa sidaasi u sheegay BBC Axmad Al Rousan, oo dhanka dhaqanka kala shaqeeya hay’adda MSF ee ka howlgasha Taliyaaniga.\n“Waxaan sidoo kale ku fikirayay in qofkii lahaa uu ku dhintay badda Mediterranean-ka.”\nMr Al Rousan ayaa waxaa uu qeyb ka ahaa koox dhanka maskaxda ka taageeyreysay Axmed, xaaskiisa Doudou iyo 13 qof oo kale, ka dib markii doonidii ay la socdeen ay ku degtay jasiiradda Lampedusa 21 October.\nLamaanahani oo la sheegay inay ku jiraan da’da labaatameeyada ayaa ku noolaa dalka Liibiya, balse duruufaha ayaa waxay ku qasbeen inay safar halis ah u soo galaan dalalka Yurub, maadaama Liibiya ay halis ka jirtay.\nMarkii ay badda ku jireen 48 saacadood ayaa waxaa degtay doontii ay la socdeen.\nShilkaasi ayaa waxaa ku dhintay 5 qof oo uu ka mid ahaa gabadh jirtay 18 bilood.\nAxmed iyo xaaskiisa Doudou, oo magacyadooda oo saddaxan aan wali la shaacin ayaa waxaa soo badbaadiyay rag kaluumeysato ahaa.\n“Waxaan si toos ah ula hadlay Axmed, waxaa uu bilaabay in uu ii sharxo faraantiyada iyo sababata ay boorsada ugu rideen,” ayuu yiri Mr Al Rousan.\nFaraantiyadan ayaa la sheegay inay jabeen, balse lamaanahani ayaa doonaya inay Yurub ku hagaajiyaan, ayuu intaa ku daray.\n“Axmed aad ayuu u qiirooday, aad ayuuna ugu farxay in faraantiyadiisa la helo , waxayna u ahaayeen wax gaar ah.\nDhar iyo qalab kale oo badda laga dhex helay\nMr Al Rousan oo ka mid ah shaqaalaha hay’adda MSF ayaa sheegay in markii ay dadka tuseen sawirka Faraantiyada in uu aamini waayay “suurtagalnimada in la helay”\nLamaanahani iska lahaa Faraantiyadani ayaa la sheegay in wali ay ka muuqato cabsidii ay ka qaadeen doontii la degtay ee ay asxaabtooda ku dhinteen


Maxay Michael Keating iyo taliyaha ciidamada Ethiopia uga hadleen qorshaha Somalia? - Caasimada Online\nHome Warar Maxay Michael Keating iyo taliyaha ciidamada Ethiopia uga hadleen qorshaha Somalia?\nMaxay Michael Keating iyo taliyaha ciidamada Ethiopia uga hadleen qorshaha Somalia?\nMuqdisho (Caasimada Online) – Ergayga gaarka ah ee QM u qaabilsan arrimaha Somalia Micheal Keating ayaa magaalada Addis Ababa ee dalka Ethiopia kulan gaara kula qaatay Taliyaha guud ee ciidanka difaaca Ethiopia General Samora Yunis.\nMicheal Keating iyo General Samora Yunis, ayaa inta uu kulankooda socday isla soo qaaday xaalada cakiran ee ka taagan Somalia, Amniga iyo sida ciidamada Somalia loogu wareejin lahaa amaanka dalka.\nMicheal Keating, ayaa Taliyaha guud ee ciidanka difaaca Ethiopia General Samora Yunis ku amaanay sida ay uga go’an tahay inuu isku garabtaago Somalia, sida uu hadalka u dhigay\nKeating waxa uu sheegay in Taliyaha uu ku adkeeyay wax ka bedelka xaalada cakiran ee iminka ka taagan Somalia, gaar ahaan dhanka amniga.\nQoraal kooban oo ergaygu soo dhigay bartiisa twitterka ayuu ku sheegay in isaga iyo Taliyaha difaaca ay ka wada hadleen sidii mas’uuliyada amniga Somalia loogu wareejin lahaa ciidamada Somalia.\nKeating, waxa uu arrin muhiim ah ku sheegay in la adkeeyo awooda ciidamada Somalia, isla markaana ciidamada loo muuqaal ekeysiiyo kuwo tayo leh oo wax muuqda ka qabankara amniga Somalia.\nSidoo kale, waxa ay Keating iyo General Samora si wada jira u qireen in bixitaanka ciidamada AMISOM uu bilaaban doono sanadka 2018 waxaana muhiim ah in ciidamada Somalia loo diyaariyo sidii ay ula wareegi lahaayeen amniga dalka.\nDhinaca kale, magaalada Addis Ababa ee dalka Ethiopia ayaa waxaa ka socda kulan ku aadan arintan oo ay qayb ka yihiin Midowga Afrika iyo QM.


Gurmadka Barafka (Snow Emergency) oo Minneapolis iyo St Paul looga dhawaaqay -\nMagaalooyinka Minneapolis iyo St Paul ayaa maanta ku dhawaaqay gurmadka barafka looga xaaqo wadooyinka. Caawa oo ay bisha January ay tahay 22, 2018 ayaa la bilaabayaa in barafka laga xaaqo dhamaan wadooyinka labadan magaalo.\nMagaalada Minneapolis waxaa la bilaabayaa in barafka la xaaqo saacadu marka ay tahay 9:00 habeenimo, waxayna soconaysaa ilaa iyo 8:00 subaxnimo.\nSidoo kale magaalada St. Paul waxaa iyaddana gurmadka barafka looga xaaqayo wadooyinka la bilaabayaa saacadu marka ay tahay 9:00 habeenimo, baraf xaaqitaanka St. Paul ayaa soconaya ilaa iyo 8:00 subaxnimo.\nHaddaba haddii baabuurka banaanka aad dhigan jirtay hel meel aad baabuurka dhigato mudada gurmadka ah ee barafka looga xaaqayo wadooyinka si aanan gaariga lagaaga jiidin, laguuna ganaaxin.\nWaxaad faahfaahin dheeraad ah ka heli kartaa bogga internet-ka ee ay leeyihiin Magaalada Minneapolis iyo St. Paul. Waxaad kale oo aad wici kartaa taleefanka lagala socdo arrimaha la xiriira gurmadka barafka ee degdega ah (Minneapolis 612- 348-SNOW (7669). TTY: (612) 673-2157 ( (651) 266-PLOW).\nDaawo video-gan si aad u fahanto gurmadka barafka looga xaaqayo wadooyinka iyo waxa lagaa rabo in aad sameyso.\nXigashada sawirka: City Page\nRelated Items:Featured, Saint Paul, Somali community, Somali Minneapolis\nThe Minnesota Humanities Center and Somali Community Partners to Produce Somali Youth Anthology\nCabdirisaaq Janogale oo ku dhawaaqay in uu yahay Musharax u Taagan qabashada xilka Madaxtinimada ee Puntland


Ogaden News Agency (ONA) – Jaaliyada Ogadeniya UK iyo Haayadaha Xuquuqul Insaanka oo la kulmay Dowlada UK\nJaaliyada Ogadeniya UK iyo Haayadaha Xuquuqul Insaanka oo la kulmay Dowlada UK\nPosted by ONA Admin\t/ July 14, 2011\nGuriga Baarlamaanka ee Wadanka UK (UK House Of Parlieament) ayaa saaka saacadu markay ahayd abbarihi 10:30 aroornimo waxa kulan looga hadlayo xadgudubyada dowlada Etiopia ka geysato Ogadeniya iyo Deeqda caalamiga ah ee ay ka hesho wadankan UK.\nShirkan waxaa qabanqaabadiisa lahaa Gudida Deeqaha Caalamiga ah ee Wadanka UK ee loo yaqaano International Development Commitee. Waxaana kasoo qeyb galay Haayada Arrimaha Dibada ee UK, Haayadaha Xuquuqul insaanka sida Human Rights Watch, Baarlamaan tira aad u badan ku yimid si ay u dhagaystaan doodan iyo Jaaliyada Somalida Ogadeniya oo ay isbarbar socdeen Qowmiyada Oromada iyo qowmiyadaha kale ee ethiopia ee ka tabanaya Dulmiga Guumeysiga Ethiopia.\nWakiilka kasocday Haayada Xuquuql Insaanka HRW ayaa waxa uu aad ugu dheeraday xasuuqa ka socda Ogadeniya isaga oo sheegay in dowlada Ethiopia ay sharciyaysatay cidkasta oo ka hadasha dhibatadas Ogadeniya inay ku shegto argagaxiso, waxa taas dheer ayuu yiri in Suxufiyiinta ree Galbeedka ah xattaa ay ku sheegto Argagaxiso islamarkaasna dhulka Ogadeniya ka mamnuucday dhamaanba warbaahinta iyo hayadaha Xuquuql isnaanka inay si madax banaan ugaso waramaan ama galaanba Ogadeniya.\nShirkan ayaa ahaa mid aad u heersareeyay waxa uuna daba socday dhaqdhaqaaq xoogan oo Jaaliyada somalida Ogadeniya ee Wadanka UK ay ku rabto in ay ku tusto Haayadaha caalamiga ah iyo kuwa dowliga ah ee wadankan UK dhibaatooyinka iyo xasuuqa ba’an ee ka jira Ogadeniya.\nWaxa Jaaliyada Somalida Ogadeniya oo kaashanaysa Qowmiyadaha kale ee Ethiopia sida Oromada iyo Benshangulka iyo Gambellaha iyo haayadaha Xuquuql insaanka sida Human rights watch iyo Amnesty international ay shir caalami ah ku qabteen Xaafiska Amnesty International ee Magalada London bilowgii January 2011.\nShirkaas ayaa waxa lagu go’amiyay in Hayadaha Xuquuql insaanka iyo Jaaliyada Somalida Ogadeniya ee UK iyo Qowmiyadaha kale ee Ku dulman Guumeysiga Ethiopia inay iska kaashadaan sidii ay uga dhaadhicin lahayeen Dowlada wadanka UK in laga jaro deeqda faraha badan ee ay siiso Ethiopia. Deeqdaas oo ay ku sheegeen in aysan gaarin dadkii loogu talo galay islamarkaasna dowlada Ethiopia u adeegsato Hub iyo cabudhin ay ku gummaado shacabka tabaaleysan.\nHadaba dhaq-dhaqaaqan ayaa waxa uu noqday mid hirgalay waxaana horraantii bishii May Kulan heer caalami ah oo u furan warbaahinta caalamka lagu qabtay guriga baarlamanka ee UK iyaga oo halkaas kula kulmay Gudida Deeqda Caalamiga ah. halkaasna su’aalo loogu soogudbiyay Gudidaas.\nGudida Deeqda caalamiga ah ee Wadanka UK ayaa balan qaaday in ay kulamo isdaba joog ah u qaban doonaan Hayadaha kala gadisan ee Baarlamanka si loo oggeysiiyo cabashooyinka kasoo yeraya haayadaha Xuquuqul insaanka. Sidoo kale waxa loo gudbiyay su’alihii Wasiirka deeqda Caalamiga ah ee Wadanka UK iyo Wasiirka Arrimaha Dibada ee UK. Kuwaas oo jawaabo wax ku ool ah kasoo bixiyay.\nHadaba shirkan maanta ka dhacay, ayaa ah kii ugu meeqaan sareeyay ee Jaaliyada Somalida Ogadeniya ee wadanka UK ay ka qeyb gasho islamarkaasna ay ku gudbinayso cabashooyinkooda.\nGudomiyaha Jaaliyada London mudane Xuseen Geele ayaa ku tilmaamay kulankan mid horumar ah, waxaana muuqata in cadaadiskan hadii aan sii wadno aan ku guuleysan doono.\nRuqiya Xuseen Aabi oo ah Xoghayaha Ururka hayada Ogaden Women Relief ayaaa shirkan kasoo jeedisay hadalo wax ku ool ah oo cilmiyeysan halkaasna si diiran loogu soo dhaweeyay.\nMarwo ruqiya ayaa noo sheegtay in Gudidan ay masuul ka yihiin inay daba galaan deeqaha ay wadankan UK siiso wadamada kale sidaas awgeedna awood ayay u leeyihiin inay joojiyaan Deeqda lasiiyo Ethiopia.\nHadda ka hor waxa ka jaaliyad ahaan cabashoyinkii aan gudbin jirnay ay suuro galiyeen in nidaam kale oo ah in dowlada Ethiopia toos loo siinin lacagta balse kililada lasiiyo. Waxa hadda aan ogaysiinayna in hadii kililada lacagta lasiiyo iyo hadii toos dowlada Ethiopia loo mariyo labadaba ay gacanta TPLF ay galayso deeqdaasi. Waayo TPLF waa xisbiga kaliya ee ka taliya Ethiopia marka arintaas waa in wax laga qabto.\nXamse Shariif oo ah xubinka u qaabilsan xiriirka shirarkan Jaaliyada somalida Ogadeniya ayaa ku howlan sidii loo abaabuli lahaa shirka kan xiga waxa uuna sheegay inay sii xoojin doonaan xiriirkan iskaashiga ah ee Jaaliyadu la yeelatay haayadaha Xuquuql insaanka iyo qowmiyadaha kale ee iyaguna ka cabanaya kaligi taliye Zenawi.\nShirkan waxaa looga hadlay Wariiyaasha u dhashay Sweden ay Dowlada Ethiopia ku qaffaashay dhulka Ogadeniya.\nWaxa wasaarada Arrimaha Dibadu ay ka hadleen, inaysan tagin Ogadeniya, balse waqti hore ay tageen Qabridahare. waxayna aad uga garaabeen arrimo badan oo mediaha waqtigan ku habooneeyn.\nShirkan oo uu kasoo qeyb galay Gudoomiyaha Human Rights Watch u qaabilsan Xogbaadhida Mr Ben Rawlence ayaa isna kasoo jeediyay shirkan warbixino aad u qotto dheer oo uu si gaar ahaaneyd uga hadlay dhulka Ogadeniya.\nshirkan ayaa la isku balansaday in lasameyo wada shaqeyn ka xoog badan mida hada jirta xidhiidhkana la joogteeyo.\nWaxaana January 2012 la isugu imaan doona kulan aad u xoog badan oo madax ilaa heer wasiiro ay kasoo qeyb gali doonaan.\nwaa tallaabo qaali ah oo horay uu u qaaday halganku, dadaal heer sare ah ayay wadaan jaaliyadda reer Ogaadeeniya ee UK, guulaysta sii giijiya.\nmaansha allaah waa wax lagu farxo waana soo dhawaynaynaa talaaboyinka ay qaadayaan jaaliyadaha s. OGAADENYA ee aduunka waana guul inoo soo hoyatay umada guul gobanimo iyo isku tashi waa astaanteena\nALLAAHU AKBAR ,ALLAAHU AKBAR waa guul usoo hoyatay heer OGADENIA waayo waxaa bilaawaha la saaray gumaystaha arxanka daran ee ah malese ALLOOW JABI CADAAWAHA HEER OGADENIA AAMIIN,AAMIIN,AAMIIN.\nGuul iyo gobonimo iin sha alaah reer mareykan hadaanu nahay aad iyo aad baan nooga fiican tihiin oo nooga fir fir coon tihiin ilaahey ha idin garab galo dad dhan baan xaqoodii usoo dhicineysaane guul\nwalahay waa guul iyo gobonim maashalaah siiwada